open-index/open-wikipedia-markdown huggingface dataset:
സിരിഷ ബാൻഡ്ല

ഫെഡറൽ ഏവിയേഷൻ അതോറിറ്റി തരംതിരിച്ചിട്ടുള്ള ഒരു ഇന്ത്യൻ അമേരിക്കൻ എയറോനോട്ടിക്കൽ എഞ്ചിനീയറും ബഹിരാകാശ വിനോദസഞ്ചാരിയുമാണ് **സിരിഷ ബാൻഡ്ല** (ജനനം: 1988). അവർ വിർജിൻ ഗാലക്റ്റിക്കിനുള്ള സർക്കാർ കാര്യങ്ങളുടെയും ഗവേഷണ പ്രവർത്തനങ്ങളുടെയും വൈസ് പ്രസിഡന്റാണ്.  വിർജിൻ ഗാലക്റ്റിക് യൂണിറ്റി 22 ദൗത്യത്തിൽ ബഹിരാകാശത്തേക്ക് പറന്ന അവർ, ബഹിരാകാശത്തേക്ക് പോകുന്ന രണ്ടാമത്തെ ഇന്ത്യയിൽ ജനിച്ച വനിതയും രാകേഷ് ശർമ, കൽപന ചൗള, സുനിത വില്യംസ് എന്നിവർക്ക് ശേഷം ബഹിരാകാശ രേഖ മറികടന്ന നാലാമത്തെ ഇന്ത്യനുമായി.

## ആദ്യകാല ജീവിതവും വിദ്യാഭ്യാസവും
ഇന്ത്യയിലെ ആന്ധ്രാപ്രദേശിലെ ഗുണ്ടൂർ ജില്ലയിലെ തെലുങ്ക് സംസാരിക്കുന്ന ഹിന്ദു കുടുംബത്തിലാണ് ബാൻഡ്ല ജനിച്ചത്. അവരുടെ ജനനത്തിനുശേഷം ബാൻഡ്ലയുടെ കുടുംബം ഗുണ്ടൂരിലെ തെനാലിയിലേക്ക് മാറി. അഞ്ച് വയസ്സുവരെ, ബാൻഡ്ല ഹൈദരാബാദിലെ മുത്തച്ഛന്റെ വീടിനും തെനാലിയിലെ മുത്തശ്ശിയുടെ വീടിനും ഇടയിൽ ചിലവഴിച്ചു. അഞ്ചാം വയസ്സിൽ അവർ മാതാപിതാക്കളായ ഡോ. ബാൻഡ്ല മുരളീധറിനും അനുരാധയ്ക്കുമൊപ്പം അമേരിക്കയിലെ ഹൂസ്റ്റണിലേക്ക് മാറി.

പർഡ്യൂ സർവകലാശാലയിൽ നിന്ന് എയ്‌റോനോട്ടിക്കൽ എഞ്ചിനീയറിംഗിൽ ബിരുദം നേടിയ സിരിഷ പിന്നീട് ജോർജ്ടൗൺ സർവകലാശാലയിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദാനന്തര ബിരുദം നേടി.

## കരിയർ
ബാൻഡ്ല നാസയിൽ ബഹിരകാശ യാത്രികയാകാൻ ആഗ്രഹിച്ചിരുന്നെങ്കിലും കാഴ്ചശക്തി കുറവ് കാരണം പൈലറ്റാകാനും ബഹിരാകാശ യാത്രികയാകാനുമുള്ള ആഗ്രഹം നിറവേറ്റാനായില്ല. ടെക്‌സസിൽ എയ്‌റോസ്‌പേസ് എൻജിനീയറായും കൊമേഴ്‌സ്യൽ സ്‌പേസ് ഫ്‌ളൈറ്റ് ഫെഡറേഷനിൽ സ്‌പേസ് പോളിസി വിദഗ്ധയായും ജോലി ചെയ്ത അവർ ഫെഡറേഷനിൽ മാത്യു ഇസകോവിറ്റ്‌സിനൊപ്പം എയ്‌റോസ്‌പേസ് എഞ്ചിനീയറായും ജോലി ചെയ്തിരുന്നു. അവർ പിന്നീട് മാത്യു ഇസകോവിറ്റ്‌സിന്റെ ബഹുമാനാർത്ഥം മാത്യു ഇസകോവിറ്റ്സ് ഫെലോഷിപ്പ് സ്ഥാപിച്ചു.

2015 ൽ വിർജിൻ ഗാലക്ടിക്സിൽ ചേർന്ന ബാൻഡ്‌ല 2021 ജനുവരി മുതൽ അവിടെ ഗവൺമെന്റ് അഫയേഴ്സ് ആൻഡ് റിസർച്ച് ഓപ്പറേഷൻസ് വൈസ് പ്രസിഡന്റായി ജോലി ചെയ്യുന്നു. 2021 ജൂലൈ 11 ഞായറാഴ്ച ബാൻഡ്‌ല വിർജിൻ ഗാലക്റ്റിക് യൂണിറ്റി 22 ടെസ്റ്റ് ഫ്ലൈറ്റിൽ സർ റിച്ചാർഡ് ബ്രാൻസൺ, ഡേവ് മാക്കെ, മൈക്കൽ മസൂച്ചി, ബെത്ത് മോസസ്, കോളിൻ ബെന്നറ്റ് എന്നിവർക്കൊപ്പം ബഹിരാകാശത്തിലേക്ക് പറന്നു. റോക്കറ്റ് ഭൂമിക്ക്  മുകളിൽ എത്തുക വഴി അവർ എഫ്‍എ‍എ വാണിജ്യ ബഹിരാകാശയാത്രിക യോഗ്യത നേടി. അവരുടെ ബഹിരാകാശ യാത്രയിൽ, അവർ ഭൂമിയുടെ ഉപരിതലത്തിൽ നിന്ന് 89.9 കി മി ഉയരത്തിലെത്തി. എന്നിരുന്നാലും, അവർ ഫ്ലൈറ്റ് ക്രൂയിൽ അംഗമല്ലാത്തതിനാൽ (വിഎഫ് -01 ഒരു ഓട്ടോമേറ്റഡ് വിക്ഷേപണമായിരുന്നു), ഫെഡറൽ ഏവിയേഷൻ അതോറിറ്റി അവരെ ഒരു ബഹിരാകാശ ടൂറിസ്റ്റായി തരംതിരിച്ചു. 

വിർജിൻ ഗാലക്റ്റിക്കിലെ അവരുടെ പ്രൊഫൈൽ അനുസരിച്ച്, റിസർച്ച് എക്സ്പീരിയൻസ് ആയിട്ടാണ് സരിഷ ബഹിരാകാശ സംഘത്തിലുണ്ടായിരുന്നത്. ഫ്ലൈറ്റ് സമയത്ത് അവർ ഗുരുത്വാകർഷണത്തിലെ മാറ്റത്തോട് സസ്യങ്ങൾ എങ്ങനെ പ്രതികരിക്കുന്നുവെന്ന് കണ്ടെത്താനുള്ള പരീക്ഷണം ഫ്ലോറിഡ സർവകലാശാലക്ക് വേണ്ടി നടത്തി. സിരിഷ ഫ്ലോറിഡ യൂണിവേഴ്സിറ്റിയിൽ നിന്നുള്ള ഒരു എക്സ്പിരിമെന്റ് ഉപയോഗിച്ച് ഫ്ലിറ്റ് പ്രൊഫൈലിലെ വിവിധ ഘട്ടങ്ങളിൽ സജീവമാക്കപ്പെടുന്ന നിരവധി ഹാൻഡ്‌ഹെൽഡ് ഫിക്സേഷൻ ട്യൂബുകൾ ഉപയോഗിച്ച് ഗവേഷണം വിലയിരുത്തുമെന്ന് ഗാലക്റ്റിക് വെബ്സൈറ്റിലെ ഒരു പ്രസ്താവനയിൽ പറയുന്നു.

അവരുടെ പറക്കലിനെക്കുറിച്ച്, ബാൻഡ്ലയുടെ മുത്തച്ഛൻ ഡോ. ബാൻഡ്ല രാഗയ്യ “ചെറുപ്പം മുതലേ അവൾക്ക് ആകാശം, ചന്ദ്രൻ, നക്ഷത്രങ്ങൾ എന്നിവ പര്യവേക്ഷണം ചെയ്യാനുള്ള ആഗ്രഹമുണ്ടായിരുന്നു " എന്ന് പറഞ്ഞു. "സിരിഷ ബഹിരാകാശത്തേക്ക് കണ്ണുനട്ടിരുന്നു, അവൾ അവളുടെ സ്വപ്നം സാക്ഷാത്കരിക്കാൻ തയ്യാറായതിൽ എനിക്ക് അതിശയിക്കാനില്ല" അദ്ദേഹം കൂട്ടിച്ചേർത്തു.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1980-കളിൽ ജനിച്ചവർ
വർഗ്ഗം:തെലുഗു ജനത
ടി.എൻ. ജയചന്ദ്രൻ

കേരളത്തിലെ ഒരു എഴുത്തുകാരനും ഉന്നത ഉദ്യോഗസ്ഥനുമാണ് **ടി.എൻ. ജയചന്ദ്രൻ**. തിരൂരിലെ തുഞ്ചൻ സ്മാരകത്തിന്റെ ചെയർമാൻ, കാലിക്കറ്റ് യൂണിവേഴ്സിറ്റി വൈസ് ചാൻസലർ തുടങ്ങിയ സ്ഥാനങ്ങൾ അദ്ദേഹം വഹിച്ചിരുന്നു.
## ജീവിതരേഖ
കൊടുങ്ങല്ലൂരിൽ ജനിച്ചുവളർന്ന ടി.എൻ. ജയചന്ദ്രൻ, 1957-ൽ ഡെപ്യൂട്ടി കളക്ടറായി സംസ്ഥാന സർവീസിൽ ഉദ്യോഗമാരംഭിച്ചു. 1963-ൽ ഐ.എ.എസിൽ പ്രവേശിച്ച അദ്ദേഹം ജില്ലാ കളക്ട‍ർ ആയി തുടങ്ങി 35 ഓളം ഉദ്യോഗങ്ങളിൽ പ്രവർത്തിച്ചു. 1994-ൽ സംസ്ഥാനത്തിന്റെ അഡീഷണൽ ചീഫ് സെക്രട്ടറി ആയിരിക്കെ വിരമിച്ചു.
### രചനകൾ
നോവലിന്റെ ശില്പശാല, കഥക്ക് പിന്നിലെ കഥ, നോവലുകൾക്കിടയിൽ തുടങ്ങി നിരവധി കൃതികൾ അദ്ദേഹത്തിന്റേതായി ഉണ്ട്.

## അവലംബം

വർഗ്ഗം:കേരളത്തിലെ എഴുത്തുകാർ
വർഗ്ഗം:ഉദ്യോഗസ്ഥർ
കെ. കൈലാസനാഥൻ

1979 ബാച്ച് ഐഎഎസ് ഉദ്യോഗസ്ഥനാണ് **കുനിയിൽ കൈലാസനാഥൻ** (25 മേയ് 1953). 2013 മുതൽ 2014 വരെ അന്നത്തെ ഗുജറാത്ത് മുഖ്യമന്ത്രി നരേന്ദ്ര മോദിയുടെ ചീഫ് പ്രിൻസിപ്പൽ സെക്രട്ടറിയായി സേവനമനുഷ്ഠിച്ചു. നരേന്ദ്ര മോദി, ആനന്ദി ബെൻ പാട്ടീൽ, വിജയ് രൂപാണി, ഭൂപേന്ദ്രഭായ് പട്ടേൽ എന്നിങ്ങനെ നാലു മുഖ്യമന്ത്രിമാരുടെ പ്രിൻസിപ്പൽ സെക്രട്ടറിയായി ഇദ്ദേഹം പ്രവർത്തിച്ചു.

## ആദ്യകാല ജീവിതവും കുടുംബവും
1953 മേയ് 25 കോഴിക്കോട് ജില്ലയിലെ വടകരയിൽ ജനിച്ചു. അച്ഛൻ തപാൽ വകുപ്പിൽ ജോലി ചെയ്തിരുന്ന ഊട്ടിയിലാണ് അദ്ദേഹം വളർന്നത്. 

## തൊഴിൽ
കുനിയിൽ കൈലാസനാഥൻ 1981 സെപ്റ്റംബർ 1 ന് ജൂനിയർ ടൈംസ്കെയിൽ അസിസ്റ്റന്റ് കളക്ടറായി തന്റെ ഔദ്യോഗിക ജീവിതം ആരംഭിച്ചു. സുരേന്ദ്രനഗർ (1985), സൂറത്ത് (1987) എന്നിവയുടെ കളക്ടറായി അദ്ദേഹം സേവനമനുഷ്ഠിച്ചിട്ടുണ്ട്.

ഗുജറാത്ത് മാരിടൈം ബോർഡിന്റെ ചീഫ് എക്സിക്യൂട്ടീവ് ഓഫീസർ കൂടിയായിരുന്നു അദ്ദേഹം. അർബൻ മേഖലയിൽ, 1999 മുതൽ 2001 വരെ അഹമ്മദാബാദിലെ  ഗുജറാത്തിലെ നഗരവികസനത്തിന്റെയും നഗര ഭവന വകുപ്പിന്റെയും (UDD) പ്രിൻസിപ്പൽ സെക്രട്ടറിയായും സേവനമനുഷ്ഠിച്ചു. UDD യിൽ ആയിരുന്നപ്പോൾ, അഹമ്മദാബാദിനുള്ള ബസ് റാപ്പിഡ് ട്രാൻസിറ്റ് പ്രോജക്റ്റ് വികസിപ്പിച്ച സ്റ്റിയറിംഗ് കമ്മിറ്റി അധ്യക്ഷനായി.

3 വർഷത്തെ സേവനത്തിന് ശേഷം , 2013 മേയ് 31 -ന് ഗുജറാത്ത് മുഖ്യമന്ത്രിയുടെ ഓഫീസിൽ (CMO) അഡീഷണൽ ചീഫ് സെക്രട്ടറിയായി അദ്ദേഹം വിരമിച്ചു.  പിന്നീട് CMO- യിൽ ചീഫ് പ്രിൻസിപ്പൽ സെക്രട്ടറിയായി എന്നൊരു തസ്തിക സൃഷ്ടിച്ച് അതിന്റെ തലപ്പത്ത് നിലനിർത്തി.

## വിദ്യാഭ്യാസം
മദ്രാസ് യൂണിവേഴ്സിറ്റിയിൽ നിന്നും (MSc Chem) വെയിൽസ് യൂണിവേഴ്സിറ്റിയിൽ നിന്നും (MA Econ) ബിരുദാനന്തര ബിരുദം നേടി. 

## അവലംബം

വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
വർഗ്ഗം:ജീവിച്ചിരിക്കുന്നവർ
വർഗ്ഗം:1953-ൽ ജനിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
ലൗജൈൻ അൽ-ഹത്‌ലോൾ

ഒരു സൗദി വനിതാ അവകാശ പ്രവർത്തകയും ഒരു സോഷ്യൽ മീഡിയ വ്യക്തിയും മുൻ രാഷ്ട്രീയ തടവുകാരിയുമാണ് **ലൗജെയ്ൻ അൽ-ഹത്‌ലോൾ** (അറബിക്: الهذلول الهذلول ലുജ്ജയ്ൻ അൽ-ഹദ്‌ലാൽ; ജനനം 31 ജൂലൈ 1989). അവർ ബ്രിട്ടീഷ് കൊളംബിയ സർവകലാശാലയിൽ നിന്നുള്ള ബിരുദധാരിയാണ്.  സൗദി അറേബ്യയിൽ സ്ത്രീകൾക്ക് വാഹനമോടിക്കുന്നതിനുള്ള വിലക്ക് ലംഘിച്ചതിന് അൽ-ഹത്‌ലോളിനെ നിരവധി തവണ അറസ്റ്റ് ചെയ്യുകയും മോചിപ്പിക്കുകയും ചെയ്തു. കൂടാതെ 2018 മെയ് മാസത്തിൽ യുണൈറ്റഡ് അറബ് എമിറേറ്റ്സിൽ (UAE) നിരവധി പ്രമുഖ വനിതാ അവകാശ പ്രവർത്തകരുമായി "രാജ്യം അസ്ഥിരപ്പെടുത്താൻ ശ്രമിച്ചു" എന്ന കുറ്റത്തിന് അറസ്റ്റ് ചെയ്യപ്പെട്ടു. 2018 ഒക്ടോബർ വരെ അവരുടെ ഭർത്താവ് സൗദി സ്റ്റാൻഡ്-അപ്പ് ഹാസ്യനടൻ ഫഹദ് അൽ-ബുട്ടൈറിയെയും ജോർദാനിൽ നിന്ന് രാജ്യത്തേക്ക് ബലമായി തിരിച്ചയക്കുകയും അറസ്റ്റ് ചെയ്യപ്പെടുകയും ചെയ്തു. 

അൽ-ഹത്‌ലോൾ "ടോപ്പ് 100 ഏറ്റവും ശക്തരായ അറബ് വനിതകളുടെ 2015" പട്ടികയിൽ മൂന്നാം സ്ഥാനത്താണ്.  2019 മാർച്ചിൽ, PEN അമേരിക്ക നൗഫ് അബ്ദുൽ അസീസ്, അൽ-ഹത്‌ലോൾ, ഇമാൻ അൽ-നഫ്‌ജൻ എന്നിവർക്ക് 2019 PEN അമേരിക്ക/ബാർബി ഫ്രീഡം ടു റൈറ്റ് അവാർഡ് ലഭിക്കുമെന്ന് പ്രഖ്യാപിച്ചു.  ടൈം മാസികയുടെ "2019 ലെ ഏറ്റവും സ്വാധീനമുള്ള 100 ആളുകളിൽ" ഒരാളായി അൽ-ഹത്‌ലോൾ തിരഞ്ഞെടുക്കപ്പെട്ടു.  2019 ലും 2020 ലും സമാധാനത്തിനുള്ള നോബൽ സമ്മാനത്തിന് അൽ-ഹത്‌ലോൾ നാമനിർദ്ദേശം ചെയ്യപ്പെട്ടു.  2021 ഏപ്രിലിൽ, അവളെ 2020 വക്ലാവ് ഹാവൽ ഹ്യൂമൻ റൈറ്റ്സ് പ്രൈസ് ജേതാവായി പ്രഖ്യാപിച്ചു.  2021 ഫെബ്രുവരി 10 -ന് അവർ ജയിൽ മോചിതയായി.
## വനിതാ അവകാശ ആക്റ്റിവിസം (2014–2017)
സ്ത്രീകൾക്ക് പ്രസ്ഥാനം നയിക്കുന്നതിലും സൗദി പുരുഷ രക്ഷാകർതൃ വ്യവസ്ഥയെ എതിർക്കുന്നതിലും അൽ-ഹത്‌ലോൾ പ്രശസ്തയാണ്. 2014 ഡിസംബർ 1 ന്, രാജ്യത്ത് സ്ത്രീ ഡ്രൈവിംഗ് നിരോധനം ലംഘിച്ചതുമായി ബന്ധപ്പെട്ട് യുഎഇയിൽ നിന്ന് സൗദി അറേബ്യയിലേക്ക് കാറിൽ അതിർത്തി കടക്കാൻ ശ്രമിച്ചതിന് ശേഷം അറസ്റ്റുചെയ്യുകയും 73 ദിവസം തടങ്കലിൽ വയ്ക്കുകയും ചെയ്തു.  അവർക്ക് യുഎഇ ലൈസൻസ് ഉണ്ടെങ്കിലും സൗദി പോലീസ് അവളെ അറസ്റ്റ് ചെയ്തു.   2015 ഡിസംബറിൽ സൗദി തദ്ദേശ തിരഞ്ഞെടുപ്പിൽ മത്സരിക്കാൻ അൽ-ഹത്‌ലോൾ ശ്രമിച്ചു. സൗദി അറേബ്യയിൽ സ്ത്രീകളെ ഉൾപ്പെടുത്തിയ ആദ്യത്തെ വോട്ടവകാശമായിരുന്നെങ്കിലും പക്ഷേ നിരോധിക്കപ്പെട്ടു. 

2016 സെപ്റ്റംബറിൽ, 14,000 മറ്റുള്ളവർക്കൊപ്പം, അൽ-ഹത്‌ലോൾ സൽമാൻ രാജാവിന് രക്ഷാകർതൃ സമ്പ്രദായം നിർത്തലാക്കണമെന്ന് ആവശ്യപ്പെട്ട് ഒരു അപേക്ഷയിൽ ഒപ്പിട്ടു.  2017 ജൂൺ 4 ന് ദമ്മാമിലെ കിംഗ് ഫഹദ് അന്താരാഷ്ട്ര വിമാനത്താവളത്തിൽ അവരെ അറസ്റ്റ് ചെയ്യുകയും തടങ്കലിൽ വയ്ക്കുകയും ചെയ്തു. അറസ്റ്റിനുള്ള കാരണം ഔദ്യോഗികമായി വെളിപ്പെടുത്തിയിട്ടില്ലായിരുന്നു. ആംനസ്റ്റി ഇന്റർനാഷണൽ അത് അവരുടെ മനുഷ്യാവകാശ പ്രവർത്തനത്തിന് വേണ്ടിയാണെന്ന് വിശ്വസിച്ചുവെങ്കിലും അൽ-ഹത്‌ലോളിന് ഒരു അഭിഭാഷകനെ സമീപിക്കാനോ അവരുടെ കുടുംബവുമായി ബന്ധപ്പെടാനോ അനുവാദമില്ലായിരുന്നു. [28]
## 2018–2020 തടവും പീഡനവും
2018 മാർച്ചിൽ യുഎഇയിൽ നിന്ന് തട്ടിക്കൊണ്ടുപോയ ലൗജൈൻ അൽ-ഹത്‌ലോളിനെ സൗദി അറേബ്യയിലേക്ക് നാടുകടത്തി. അവിടെ കുറച്ച് ദിവസത്തേക്ക് അറസ്റ്റ് ചെയ്തു. തുടർന്ന് യാത്രാ വിലക്ക് ഏർപ്പെടുത്തി.   2018 മെയ് 15 ന് തലേന്ന് എമാൻ അൽ-നഫ്‌ജാൻ, ഐഷ അൽ-മന, അസീസ അൽ-യൂസഫ്, മദെഹ അൽ-അജ്രോഷ്, ചില പുരുഷന്മാർ എന്നിവരോടൊപ്പം സൗദി അറേബ്യയിലെ സ്ത്രീകളുടെ അവകാശങ്ങൾക്കായുള്ള പ്രചാരണത്തിൽ ഏർപ്പെട്ടതിന് അൽ-ഹത്‌ലോളിനെ വീണ്ടും അറസ്റ്റ് ചെയ്തു.    ഹ്യൂമൻ റൈറ്റ്സ് വാച്ച് അറസ്റ്റുകളുടെ ഉദ്ദേശ്യത്തെ "കിരീടാവകാശിയുടെ അവകാശ അജണ്ടയെക്കുറിച്ച് സംശയം പ്രകടിപ്പിക്കുന്ന ആരെയും" ഭയപ്പെടുത്തുന്നതായി വ്യാഖ്യാനിച്ചു. 

## അവലംബം

## പുറംകണ്ണികൾ

വർഗ്ഗം:1989-ൽ ജനിച്ചവർ
വർഗ്ഗം:ബി.ബി.സി. 100 സ്ത്രീകൾ
രാംനാഥ് ഗോയങ്കെ അവാർഡുകൾ

ഇന്ത്യൻ പത്രപ്രവർത്തനത്തിലെ മികവിന് രാംനാഥ് ഗോയങ്കെയുടെ പേരിൽ നൽകപ്പെടുന്ന അവാർഡുകളാണ് രാംനാഥ് ഗോയങ്കെ എക്സലൻസ് ഇൻ ജേണലിസം അവാർഡുകൾ. 2006 മുതൽ എല്ലാ വർഷവും ഈ അവാർഡുകൾ പ്രഖ്യാപിക്കപ്പെടുന്നു. ഇരുപത്തഞ്ചോളം വിഭാഗങ്ങളിലായാണ് അവാർഡുകൾ നൽകപ്പെടുന്നത്. 

ലഘുചിത്രം|300x300ബിന്ദു| പന്ത്രണ്ടാമത് രാംനാഥ് ഗോയങ്ക അവാർഡുകൾ വിജയികൾ

## അവലംബം
മിസ്സിസ് ഹിറ്റ്ലർ

2021 ഏപ്രിൽ 19 മുതൽ സീ കേരളത്തിൽ പുതിയതായി സംപ്രേഷണം ചെയ്യാൻ ആരംഭിച്ച പുതിയ ടെലിവിഷൻ പരമ്പരയാണ് **മിസ്സിസ് ഹിറ്റ്ലർ** . ZEE5 ആപ്പിലും ഈ പരമ്പര സ്ട്രീമിംഗ് ചെയ്യുന്നു . ഈ പരമ്പരയിൽ മേഘ്ന വിൻസെന്റും ഷാനവാസ് ഷാനുവും പ്രധാന കഥാപാത്രങ്ങളെ അവതരിപ്പിക്കുന്നു . ഇത് ഹിന്ദി ടെലിവിഷൻ പരമ്പരയായ ഗുദ്ദൻ തുംസെ ന ഹോ പായേഗാ എന്ന പരമ്പരയുടെ റീമേക്കാണ് . 

## കഥാസാരം
ഡികെ ഒരു പരിപൂർണ്ണവാദിയാണ്, അതേസമയം ജ്യോതിർമയി ആവേശഭരിതയാണ്. ജ്യോതിർമയിയെ അദ്ദേഹത്തിന്റെ മൂന്ന് മരുമകൾ ഡികെയുടെ ഭാര്യയായി തിരഞ്ഞെടുത്തപ്പോൾ എന്ത് ഉണ്ടാകും?
## അഭിനേതാക്കൾ
### പ്രധാന അഭിനേതാക്കൾ
* മേഘ്ന വിൻസെന്റ് - ജ്യോതിർമയി ( ജ്യോതി )
* ഷാനവാസ് ഷാനു (എപ്പിസോഡ് 252 വരെ) - അരുൺ രാഘവ് (എപ്പിസോഡ് 253 മുതൽ - നിലവിൽ) - ദേവകൃഷ്ണ https://www.breezemasti.com/mrs-hitler-serial/
* പൊന്നമ്മ ബാബു - അമരാവതി പദ്മാവതിയമ്മ 
* ഫിറോസ് ഖാൻ - ശിവ കൃഷ്ണ
* അഞ്ജലി റാവു - മായ 
* അക്ഷയ രാഘവൻ - ചിത്ര 
* ശ്രുതി സുരേന്ദ്രൻ (മാൻവി) - താര 
* അർച്ചന മനോജ് (അർച്ചന മേനോൻ) - ആശ ലത 
* മുൻഷി രഞ്ജിത്ത് - സുധാകരൻ
* ആലിസ് ക്രിസ്റ്റി - പ്രിയ 
*വിനായക് - ബാലു 
*അലിഫ് മുഹമ്മദ് - ശ്രീറാം 
*ശ്യാം നമ്പൂതിരി - ഗോകുൽ 
*കൊച്ചു പ്രേമൻ - മേപ്പടത്ത് ശങ്കരനാരായണൻ 
*ബിന്ദു മുരളി -ശങ്കരന്റെ ഭാര്യ 
*ഡേവിഡ് ജോൺ - സർക്കിൾ ഇൻസ്പെക്ടർ അവിനാശ് 
*ലക്ഷ്മി സുരേന്ദ്രൻ - സിതാര

### അതിഥി വേഷം
* ജസീല പർവീൺ - സുപ്രിയ 
*സുധ - ഭാനുമതി 
*അനുശ്രീ - അനു
### അതിഥി വേഷം (പ്രൊമോ)
*സ്വാസിക - നിള 
*ഷിജു - രവിവർമ്മൻ 
*സ്റ്റെബിൻ - വലിയകുഞ്ഞ് 
*വിവേക് ​​ഗോപൻ - അരുൺ 
*മൃദുല വിജയ് - സംയുക്ത

## മറ്റ് ഭാഷകളിലെ പതിപ്പുകൾ

## ഇതും കാണുക
* തിരുമതി ഹിറ്റ്ലർ
* ചക്കപ്പഴം

## അവലംബം

വർഗ്ഗം:മലയാള ടെലിവിഷൻ പരിപാടികൾ
വർഗ്ഗം:ടെലിവിഷൻ പരിപാടികൾ
വർഗ്ഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
ഹെൻറി ഡ്യൂട്രോചേറ്റ്

1776ൽ ഫ്രാൻസിൽ ജനിച്ച് ഹെൻറി ഡ്യൂട്രോചേറ്റ് (Henri Dutrochet) നടത്തിയ പഠനങ്ങൾ സസ്യകോശങ്ങളും ജന്തുകോശങ്ങളും തമ്മിലുള്ള അടിസ്ഥാന ബന്ധം വിശദമാക്കി. കോശങ്ങളിലെ ഓസ്മോസിസ് (osmosis) അദ്ദേഹം കൃത്യമായി വിശദീകരിച്ചു. ജീവജാലങ്ങളുടെ ഘടനാപരവും ശരീരധർമപരവുമായ അടിസ്ഥാന ഘടകമാണു കോശങ്ങൾ എന്ന വിശദീകരണം അദ്ദേഹത്തിന്റേതാണ് .

## ആദ്യകാലം
ഫ്രാൻസിലെ നിയോണിൽ ഫ്രഞ്ച് വിപ്ലവത്തിനുശേഷം അധികം താമസിയാതെ തകർന്നുപോയ ഒരു കുലീന കുടുംബത്തിലാണ് ഡ്യൂട്രോഷെ  ജനിച്ചത്. 1799-ൽ അദ്ദേഹം റോച്ചെഫോർട്ടിലെ സൈനിക മറൈനിൽ ചേർന്നു, എന്നാൽ താമസിയാതെ അത് ഉപേക്ഷിച്ച് വെൻഡിയൻ സൈന്യത്തിൽ ചേർന്നു. പിന്നീട് അദ്ദേഹം അത് ഉപേക്ഷിച്ച് ടൂറൈനിലെ തന്റെ കുടുംബത്തിന്റെ മാളികയുടെ പരിചരണം നടത്തി. 
1802-ൽ അദ്ദേഹം പാരീസിൽ വൈദ്യശാസ്ത്രം പഠിക്കാൻ തുടങ്ങി, തുടർന്ന് സ്പെയിനിലെ ബർഗോസിലെ ആശുപത്രിയിലെ മുഖ്യ ചികിത്സകനായി നിയമിതനായി. ടൈഫസ് ബാധിച്ചതിനെത്തുടർന്ന് 1809-ൽ ഫ്രാൻസിലേക്ക് മടങ്ങിയ അദ്ദേഹം, അവിടെ പ്രകൃതി ശാസ്ത്ര പഠനത്തിനായി സ്വയം സമർപ്പിച്ചു.

## References

*
*
*
*

## External links
*Henri Dutrochet (1776-1847): an unheralded discoverer of the cell
* "Nouvelles observations sur l'endosmose et l'exosmose" (1827), online and analyzed on BibNum  [click 'à télécharger' for English analysis]

വർഗ്ഗം:1847-ൽ മരിച്ചവർ
വർഗ്ഗം:1776-ൽ ജനിച്ചവർ
മൊണാലി ഠാക്കൂർ

ഒരു ഇന്ത്യൻ ഗായികയും നടിയുമാണ് **മൊണാലി ഠാക്കൂർ** (ജനനം 3 നവംബർ 1985). അവർ ദേശീയ ചലച്ചിത്ര അവാർഡ്, ഫിലിം ഫെയർ അവാർഡ് തുടങ്ങി നിരവധി അവാർഡുകൾ നേടിയിട്ടുണ്ട്. *ദം ലഗാ കേ ഹൈഷ* (2015) എന്ന ചിത്രത്തിലെ "മോ മോ കേ ധാഗേ" എന്ന ഗാനത്തിന് മികച്ച വനിതാ പിന്നണി ഗായികയ്ക്കുള്ള ഫിലിം ഫെയർ അവാർഡും  ലൂട്ടെറ "(2013) എന്ന ചിത്രത്തിലെ "സവാർ ലൂൺ" എന്ന ഗാനത്തിന് മികച്ച വനിതാ പിന്നണി ഗായികയ്ക്കുള്ള ദേശീയ അവാർഡും ഠാക്കൂർ നേടി. സീ ടിവിയുടെ Sa Re Ga Ma Pa L'il Champs 2014 ൽ ജഡ്ജായിരുന്നു. തുടർച്ചയായി രണ്ട് സീസണുകളിൽ കളേഴ്സ് ടിവിയുടെ റൈസിംഗ് സ്റ്റാറിലെ "വിദഗ്ദ്ധ" ആയിരുന്നു. 
## ജീവിതവും കരിയറും
1985 നവംബർ 3 ന് കൊൽക്കത്തയിലെ ഒരു ബംഗാളി സംഗീത കുടുംബത്തിലാണ് താക്കൂർ ജനിച്ചത്.   അവരുടെ പിതാവ് ശക്തി ഠാക്കൂർ ബംഗാളി ചലച്ചിത്രമേഖലയിൽ ഒരു പ്രൊഫഷണൽ ഗായകനും നടനുമായിരുന്നു. അവരുടെ സഹോദരി മെഹുലി താക്കൂർ ബംഗാളിൽ ഒരു പിന്നണി ഗായികയാണ്. അവർ ഹിപ്-ഹോപ്പും ഭരതനാട്യവും പഠിച്ചിട്ടുണ്ട് കൂടാതെ പരിശീലനം ലഭിച്ച സൽസ നർത്തകി കൂടിയാണ്.

കൊൽക്കത്തയിലെ സെന്റ് സേവ്യേഴ്സ് കോളേജിലെ പൂർവ്വ വിദ്യാർത്ഥിയായ ഠാക്കൂർ  സ്കൂൾ, കോളേജ് മത്സരങ്ങളിൽ പാടാനും പ്രാദേശിക ചടങ്ങുകളിൽ അവതരിപ്പിക്കാനും തുടങ്ങി.  കൂടാതെ ശ്രീരാമകൃഷ്ണ എന്ന സീരിയലിലെ ആനന്ദലോക്ക് അവാർഡിൽ മികച്ച പിന്നണി ഗായകനുള്ള അവാർഡ് ലഭിച്ചു.   ഇന്ത്യൻ ഐഡൽ 2 ൽ ഒൻപതാം സ്ഥാനം നേടിയ ശേഷം അവർ ജനപ്രീതിയിലേക്ക് ഉയർന്നു. 

സംഗീത വ്യവസായത്തിൽ ശക്തമായ ചുവടുറപ്പിക്കാൻ ഇന്ത്യൻ ഐഡലിന് ശേഷവും അവർക്ക് ബുദ്ധിമുട്ടേണ്ടി വന്നു. 2008 ൽ റേസ് എന്ന ബോളിവുഡ് ചിത്രത്തിന് "ഖ്വാബ് ദേഖെ" (സെക്സി ലേഡി), "സാര സാറ ടച്ച് മി" തുടങ്ങിയ രണ്ട് ഗാനങ്ങൾ ആലപിക്കാൻ സംഗീത സംവിധായകൻ പ്രീതം ചക്രവർത്തിയിൽ നിന്ന് ഒരു ഓഫർ ലഭിച്ചു.  അവർ ആദ്യം ഒരു ഗാനം മാത്രമാണ് പാടാൻ നിശ്ചയിച്ചിരുന്നത്. എന്നാൽ ചിത്രത്തിന്റെ സംവിധായകരായ [അബ്ബാസ് -മസ്താൻ എന്നിവരിൽ അവരുടെ ആദ്യ റെക്കോർഡിംഗ് മതിപ്പുളവാക്കി. 2008-ന്റെ ആദ്യ പകുതിയിൽ ഇന്ത്യൻ റേഡിയോയിൽ ഏറ്റവുമധികം പ്ലേ ചെയ്യപ്പെട്ട നാലാമത്തെ ഗാനമായി "Zara Zara Touch Me" മികച്ച വിജയം നേടി.   മികച്ച സ്ത്രീ പിന്നണിക്ക് ഐഐഎഫ്എ അവാർഡിനും "സാറ സാറ ടച്ച് മി" എന്ന ഗാനത്തിന് മികച്ച സ്ത്രീ പിന്നണി ഗായികയ്ക്കുള്ള അപ്സര അവാർഡിനും അവർ നാമനിർദ്ദേശം ചെയ്യപ്പെട്ടു. മൊണാലിയുടെ ആദ്യത്തെ വലിയ ഫോർമാറ്റ് തത്സമയ കച്ചേരി 2011 ൽ പൊവൈ സർവജനിൻ ദുർഗോത്സവത്തിൽ ആയിരുന്നു.

ബംഗാളി സംഗീത റിയാലിറ്റി ഷോയായ ബംഗാളി Sa Re Ga Ma Pa Li'l Champsൽ രണ്ട് വർഷം ജഡ്ജായിരുന്നു.കീ ഹോബ് ബിഗെസ്റ്റ് ഫാൻ  എന്ന ബംഗാളി ഷോയിലും അവർ പ്രത്യക്ഷപ്പെട്ടു. കൂടാതെ അവർ [Coke Studio (Indian TV program)|കോക്ക് സ്റ്റുഡിയോയുടെ ഭാഗമായിരുന്നു. 
## സ്വകാര്യ ജീവിതം
2017 ൽ സ്വിറ്റ്സർലൻഡ് ആസ്ഥാനമായുള്ള മായ്ക് റിക്ടർ എന്ന റസ്റ്റോറേറ്ററെ താക്കൂർ വിവാഹം കഴിച്ചു.  സ്വിറ്റ്സർലൻഡിലേക്കുള്ള ഒരു ബാക്ക്പാക്കിംഗ് യാത്രയ്ക്കിടെ അവർ റിക്ടറിനെ കണ്ടുമുട്ടി. അദ്ദേഹം അവരുടെ Airbnb ഹോസ്റ്റ് ആയിരുന്നു. മായിക്കിനൊപ്പം അഭിനയിക്കുന്ന അവരുടെ സിംഗിൾ "ദിൽ കാ ഫിത്തൂർ" പുറത്തിറങ്ങിയതിനു ശേഷം 2020 ജൂണിൽ മാത്രമാണ് താക്കൂർ വിവാഹം പരസ്യമാക്കിയത്. 

## അവലംബം

## പുറംകണ്ണികൾ
* 
* 
* 

വർഗ്ഗം:1985-ൽ ജനിച്ചവർ
വർഗ്ഗം:ബംഗാളികൾ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
നെമിയാഹ് ഗ്രൂ

പ്ലാന്റ് അനാട്ടമി (Plant Anotomy) യുടെ പിതാവായി കണക്കാക്കപ്പെടുന്ന ആളാണ് **നെമിയാഹ് ഗ്രൂ** (Nehemiah Grew) . അദ്ദേഹത്തിൻ്റെ പഠനങ്ങൾ കോശജീവശാസ്ത്രത്തിൽ ഏറെ ശ്രദ്ധേയമാണ് . 1641ൽ ഇംഗ്ലണ്ടിൽ ജനിച്ച നെമിയാഹ് ഗ്രൂ സസ്യങ്ങളിലെ സംവഹനകലകളെക്കുറിച്ചും പരാഗരേണുക്കളെക്കുറിച്ചും വിശദമായി പഠിച്ചു . സസ്യശരീരത്തിന്റെ വിവിധ ഭാഗങ്ങൾ എല്ലാം തന്നെ കോശനിർമിതമാണെന്ന് 1700നു മുൻപു തന്നെ നെമിയാഹ് ഗ്രൂ കണ്ടെത്തിയിരുന്നു .

## ജീവചരിത്രം
നോൺകൺഫോർമിസ്റ്റ് ദിവ്യനും കവൻട്രിയിലെ സെൻ്റ് മൈക്കിൾസിലെ വികാരിയുമായിരുന്ന ഒബാദിയ ഗ്രൂവിൻ്റെ (1607-1688) ഏക പുത്രനായിരുന്നു ഗ്രൂ,  വാർവിക്ഷെയറിലാണ് ജനിച്ചത്. അദ്ദേഹം 1661-ൽ കേംബ്രിഡ്ജിലെ പെംബ്രോക്ക് കോളേജിൽ നിന്ന് ബിരുദം നേടിയ അദ്ദേഹം, പത്ത് വർഷത്തിന് ശേഷം ലൈഡൻ യൂണിവേഴ്‌സിറ്റിയിൽ എംഡി ബിരുദം നേടി, അദ്ദേഹത്തിൻ്റെ തീസിസ് ഡിസ്പുട്ടേഷ്യോ മെഡിക്കോ ഫിസിക്ക ഡി ലിക്വർ നെർവോസോ ആയിരുന്നു. 1664-ൽ സസ്യങ്ങളുടെ ഘടനയെക്കുറിച്ചുള്ള നിരീക്ഷണങ്ങൾ ആരംഭിച്ച അദ്ദേഹം 1670-ൽ  ദി അനാട്ടമി ഓഫ് വെജിറ്റബിൾസ് രചിച്ചതായി, ബിഷപ്പ് വിൽക്കിൻസ് റോയൽ സൊസൈറ്റിയെ അറിയിച്ചതോടെ അദ്ദേഹത്തിൻ്റെ ശുപാർശ പ്രകാരം അടുത്ത വർഷം ഒരു സഹപ്രവർത്തകനായി തിരഞ്ഞെടുക്കപ്പെട്ടു. 1672-ൽ, പ്രബന്ധം പ്രസിദ്ധീകരിച്ചശേഷം, അദ്ദേഹം ലണ്ടനിൽ സ്ഥിരതാമസമാക്കി, താമസിയാതെ ഒരു വൈദ്യനെന്ന നിലയിൽ വിപുലമായ പരിശീലനം നേടുകയും ചെയ്തു.

## അവലംബം
ഓർഡോവിഷ്യൻ - സൈലൂരിയൻ വംശനാശം

ഏകദേശം 44.3 കോടി വർഷങ്ങൾക്കു മുൻപാണ് ഇതു സംഭവിച്ചത്. സമുദ്രനിരപ്പ് നൂറുകണക്കിന് അടി ഉയർന്നു. ഭൂമിയിൽ അതികഠിനമായ ഹിമയുഗമുണ്ടായി. ജലത്തിൽ കഴിയുന്ന 85 ശതമാനത്തോളം ജീവജാതികൾ നശിച്ചു .

## അവലംബം

## പുറത്തേക്കുള്ള കണ്ണികൾ
* Jacques Veniers, "The end-Ordovician extinction event": ഹാലമിന്റെയും വിഗ്നലിന്റെയും സംഗ്രഹം, 1997.

വർഗ്ഗം:വംശനാശം
പെർമിയൻ - ട്രയാസിക് വംശനാശം

ഏതാണ്ട് 25 കോടി വർഷങ്ങൾക്കു മുൻപാണ് മൂന്നാമത്തെ വംശനാശമുണ്ടാ യത്. അഗ്നിപർവത സ്ഫോടനങ്ങളുടെ ഫലമായി ഭൂമി കൊടുംചൂടിൽ അമർന്നു. ജലത്തിൽ കഴിയുന്ന 95 ശതമാനം ജീവ ജാലങ്ങളും കരയിലെ എഴുപതു ശതമാനം ജീവജാലങ്ങളും ഇതിൽ ഇല്ലാതായി.

വർഗ്ഗം:വംശനാശം
ഡിവോണിയൻ വംശനാശം

ഏകദേശം 36 കോടി വർഷങ്ങൾക്കു മുൻപായിരുന്നു രണ്ടാമത്തെ കൂട്ട വംശനാശം സംഭവിച്ചത്. ആകെയുള്ള ജീവജാതികളിൽ 70-80 ശതമാനവും നശിച്ചു. കാലാവസ്ഥയിൽ വന്ന അതിതീവ്ര മാറ്റങ്ങളായിരുന്നു കാരണം.

Comparison of the three episodes of extinction in the Late Devonian (Late D) to other mass extinction events in Earth's history. Plotted is the extinction intensity, calculated from marine genera

വർഗ്ഗം:വംശനാശം
ട്രയാസിക് - ജുറാസിക് വംശനാശം

ട്രയാസിക്-ജുറാസിക് (Tr-J) വംശനാശം (TJME) 20.14 കോടി വർഷങ്ങൾക്ക് മുമ്പ് ട്രയാസിക്, ജുറാസിക് കാലഘട്ടങ്ങൾ തമ്മിലുള്ള അതിർത്തിയെ അടയാളപ്പെടുത്തുന്ന ഒരു മെസോസോയിക് വംശനാശ സംഭവമായിരുന്നു. ഇത് എൻഡ്-ട്രയാസിക് വംശനാശം എന്ന് വിളിക്കപ്പെടുന്നു. ഫാനറോസോയിക് ഇയോണിലെ പ്രധാന അഞ്ച് വംശനാശ സംഭവങ്ങളിൽ ഒന്നാണിത്. ഈ വംശനാശം കരയിലും സമുദ്രങ്ങളിലും ഉള്ള ജീവിതത്തെ ആഴത്തിൽ ബാധിച്ചൂ. കടലിലെ മുഴുവൻ കോണഡോണ്ടുകളും കൂടാതെ 23 മുതൽ 34% വരെ സമുദ്രജനുസ്സുകളും അപ്രത്യക്ഷമായി. ഈ വംശനാശത്തിന് പൊടുന്നനെയുള്ള കാലാവസ്ഥാ വ്യതിയാനമോ ഛിന്നഗ്രഹങ്ങൾ ഭൂമിയിൽ പതിച്ചതോ അഗ്നിപർവത സ്ഫോടനത്തെ തുടർന്നുള്ള ലാവാപ്രവാഹമോ കാരണമായിരിക്കാം. ഇതിനുശേഷമാണ് ദിനോസറുകൾ ഭൂമി കയ്യടക്കിയത്.

## അവലംബം

വർഗ്ഗം:വംശനാശം
ഇന്ദ്ര ദാസനായകെ

അക്കാദമിക്, ഹിന്ദിയിലെ എമിരിറ്റസ് പ്രൊഫസർ, അന്തർദേശീയ പ്രശസ്തി നേടിയ പണ്ഡിത എന്നിങ്ങനെ വിവിധ നിലയിൽ പ്രശസ്തയായ ശ്രീലങ്കക്കാരിയാണ് **ഇന്ദ്ര ദാസനായകെ** (1943 ജൂലൈ 29-സെപ്റ്റംബർ 2019).  വിദ്യാഭ്യാസ സ്ഥാപനങ്ങൾ വഴി ശ്രീലങ്കയിൽ ഹിന്ദി ഭാഷയും ഉത്തരേന്ത്യൻ സംസ്കാരവും അവതരിപ്പിക്കുന്നതിലും പ്രോത്സാഹിപ്പിക്കുന്നതിലും മുൻപന്തിയിലായിരുന്നു അവർ. 26 ജനുവരി 2020 ന് , ഇന്ത്യയുടെ 71 -ാമത് റിപ്പബ്ലിക് ദിനത്തോടനുബന്ധിച്ച് ഇന്ത്യ്യയിലെ ഏറ്റവും ഉയർന്ന  നാലാമത്തെ സിവിലിയൻ അവാർഡായ  പത്മശ്രീ പുരസ്കാരം അവർക്ക് ലഭിച്ചു.    

## കരിയർ
ലക്നൗ സർവകലാശാലയിൽ ഉന്നത വിദ്യാഭ്യാസം നേടിയ അവർ ഹിന്ദി ഭാഷയിൽ പ്രാവീണ്യം നേടി. ഇന്ത്യയിൽ നിന്ന് മടങ്ങിയെത്തിയ ശേഷം, ശ്രീലങ്കൻ വിദ്യാഭ്യാസ സമ്പ്രദായത്തിൽ അവർ ഹിന്ദി ഭാഷ അവതരിപ്പിച്ചു.  കേളനിയ സർവകലാശാലയിലെ ഹിന്ദി പ്രൊഫസറായിരുന്ന അവർ 1995-ൽ കേളനിയ സർവകലാശാലയിൽ വകുപ്പ് പുനസ്ഥാപിക്കുന്നതിനും സംഭാവന നൽകി. 1975 ൽ നാഗ്പൂരിൽ നടന്ന ആദ്യത്തെ ലോക ഹിന്ദി സമ്മേളനത്തിൽ അവർ പങ്കെടുത്തു.  

## ബഹുമതികൾ
1983 ൽ, ശ്രീലങ്കയിൽ ഹിന്ദി ഭാഷയുടെ വികാസത്തിനും രണ്ട് രാജ്യങ്ങൾ തമ്മിലുള്ള ഉഭയകക്ഷി സാംസ്കാരിക ബന്ധം വിപുലീകരിക്കുന്നതിനും നൽകിയ മികച്ച സേവനത്തിന് ന്യൂഡൽഹിയിൽ നടന്ന ലോക ഹിന്ദി കൺവെൻഷനിൽ മഹാദേവി വർമ്മ എന്ന പ്രശസ്ത ഹിന്ദി കവയിത്രി ഇന്ദ്ര ക്ക് "സരസ്വതി അവാർഡ്" നൽകി.

ശ്രീലങ്കയിൽ ഹിന്ദി ഭാഷയുടെ പ്രചരണത്തിന് നൽകിയ വിശിഷ്ട സേവനത്തിന്  2007 ഡിസംബർ 18 ന്, ഇന്ത്യൻ രാഷ്ട്രപതി ശ്രീമതി പ്രതിഭാ പാട്ടീൽ  ഇന്ദ്രക്ക് ഡോ. ജോർജ് ഗ്രിയേഴ്സൺ അവാർഡ് നൽകി. ന്യൂഡൽഹിയിൽ നടന്ന വേൾഡ് ഹിന്ദി കോൺഫറൻസിൽ 2005 ലെ ഈ അവാർഡ് അവാർഡ് നൽകി.

വിവിധ രാജ്യങ്ങളിൽ അക്കാദമിക് സിമ്പോസിയങ്ങൾ നടത്തി  ഭാഷാ പര്യവേക്ഷണം നടത്തുകയും ആഗോളതലത്തിൽ അക്കാദമിക് നേട്ടങ്ങൾ കൈവരിക്കുകയും, മുഴുവൻ യൂണിവേഴ്സിറ്റി സിസ്റ്റത്തിന്റെയും പുരോഗതിക്കായി അവർ നേടിയ വൈദഗ്ദ്ധ്യം പൂർണ്ണമായും പ്രയോജനപ്പെടുത്തുകയും ചെയ്തതിന്, 2018 -ൽ, ശ്രീലങ്കയിലെ കേളനിയ സർവകലാശാല അവർക്ക് ഡോക്ടർ ഓഫ് ലിറ്ററേച്ചർ നൽകി ആദരിച്ചു.

2020 ലെ റിപ്പബ്ലിക് ദിനത്തിൽ,  ഉത്തരേന്ത്യൻ സാഹിത്യത്തിനും ഹിന്ദി വിദ്യാഭ്യാസത്തിനും നൽകിയ സംഭാവനകൾ പരിഗണിച്ച്, ഇന്ത്യൻ ഗവൺമെൻ്റ് രാജ്യത്തെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ അവാർഡ് നൽകി അവരെ ആദരിച്ചു.    2002 ന് ശേഷം ഒരു ശ്രീലങ്കക്കാരനെ പത്മശ്രീ അവാർഡ് നൽകി ആദരിച്ച ആദ്യ സംഭവം കൂടിയാണിത്. 

## അവലംബം

വർഗ്ഗം:2019-ൽ മരിച്ചവർ
വർഗ്ഗം:1941-ൽ ജനിച്ചവർ
ക്രിറ്റേഷ്യസ് - ടെർഷ്യറി വംശനാശം

6.5 കോടി വർഷങ്ങൾക്കു മുൻപാണ് അഞ്ചാമത്തെ കൂട്ട വംശനാശം സംഭവിച്ചത്. അഗ്നിപർവത സ്ഫോടനമോ ലാവാപ്രവാഹമോ ആകാം അതിനു വഴിവച്ചത്. ഒരു ഉൽക്ക ഭൂമിയിൽ പതിക്കുകയും ചെയ്തു. ദിനോസറുകൾ ഇല്ലാതായത് ഈ ഘട്ടത്തിലാണ്. 80 ശതമാനത്തോളം ജീവജാതികളും ഇല്ലാതായ ഈ വംശനാശം K-T Extinction എന്ന പേരിലും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

* What killed the dinosaurs?—University of California Museum of Paleontology (1995)
* The Great Chicxulub Debate 2004—Geological Society of London

വർഗ്ഗം:വംശനാശം
കരോലിനത്തത്ത

അമേരിക്കയുടെ തനത് തത്തയിനങ്ങളിലൊന്നായിരുന്നു കരോലിനത്തത്ത (Carolina Parakeet), വർണ ശബളമായ ശരീരം , കടും മഞ്ഞ നിറത്തിലുള്ള തല , ചുവപ്പുകലർന്ന ഓറഞ്ചു നിറത്തിലുള്ള മുഖം , ഇളം തവിട്ടു കാലുകൾ, കണ്ണുകൾക്കു ചുറ്റും വെള്ള വലയം , പച്ച നിറമുള്ള
വാലുകൾ തുടങ്ങിയ പ്രത്യേകതകൾ ഇവയെ ആകർഷകമാക്കി. ഏതാണ്ട് 30 സെന്റി മീറ്ററായിരുന്നു നീളം . ഉറക്കെ ചിലച്ചുകൊണ്ട് കൂട്ടമായി സഞ്ചരിച്ച ഇവയുടെ ശബ്ദം വളരെ ദൂരെ നിന്നുപോലും കേൾക്കാനാകുമായിരുന്നു. വിഷാംശമുള്ള ഒരിനം ചെടിയുടെ വിത്തുകൾ കഴിച്ചിരുന്നതുകൊണ്ട് ഈ തത്തകളെ വേട്ടയാടിത്തിന്ന പൂച്ചകൾ ചത്തുപോയി ! വിളകൾ നശിപ്പിച്ചിരുന്നതു കൊണ്ട് കർഷകർ കരോലിനത്തകളെ കൂട്ടമായി കൊന്നൊടുക്കിയിരുന്നു. അലങ്കാരപ്പക്ഷികളായും ഇവയെ ഉപയോഗിച്ചു. 1920-കളോടെ ഇവയുടെ സാന്നിധ്യം നാമമാത്രമായി. ഏതാനും പതിറ്റാണ്ടുകൾ കൂടി ഇവയെ വിരളമായി മാത്രം കണ്ടു . പിന്നീട് അതും ഇല്ലാതായി .
പാലിയോലോക്സോഡൺ നമാഡിക്കസ്

ഇന്ത്യ മുതൽ (ആദ്യം കണ്ടെത്തിയ സ്ഥലം) ജപ്പാൻ വരെ പ്ലീസ്റ്റോസീൻ ഏഷ്യയിലുടനീളമുള്ള ചരിത്രാതീതകാലത്തെ ഒരു ആനയാണ് ***പാലിയോലോക്സോഡൺ നമാഡിക്കസ്*** അഥവാ **ഏഷ്യൻ സ്ട്രെയിറ്റ്-ടക്കഡ് ആന**. ഈ ജനുസ്സിലെ ഗ്രൂപ്പിംഗിനെ പാലിയോലോക്സോഡോണിന്റെ മറ്റ് സ്പീഷീസുകളുമായി ക്രാനിയൽ സിനാപോമോർഫികൾ പിന്തുണയ്ക്കുന്നു. ചില അധികൃതർ ഇത് പാലിയോലോക്സോഡൺ ആന്റിക്കസ്, യൂറോപ്യൻ സ്ട്രെയിറ്റ്-ടക്കഡ് ആന എന്നിവയുടെ ഉപജാതിയായി കണക്കാക്കുന്നു. അവയുടെ തലയോട്ടി ഘടനയും ആധുനിക ആനയുടെ ഘടനയിൽ നിന്ന് വ്യത്യസ്തമായിരുന്നു. പിന്നീടുള്ള ഗവേഷണങ്ങൾ സൂചിപ്പിക്കുന്നത് *പാലിയോലോക്സോഡൺ നാമാഡിക്കസിനെ* *പാലിയോലോക്സോഡൺ ആന്റിക്വസിൽ* നിന്ന് വേർതിരിക്കാനാവുന്നത് അതിന്റെ കരുത്തുറ്റ അവയവങ്ങളുടെ അസ്ഥികളും കൂടുതൽ ദൃഢമായ തലയോട്ടികളുമാണ്.

*പാലിയോലോക്സോഡോൺ നമാഡിക്കസ്* ലേറ്റ് പ്ലീസ്റ്റോസീൻ കാലഘട്ടത്തിൽ വംശനാശം സംഭവിച്ചതായി കരുതപ്പെടുന്നു. അവസാനിച്ച പ്ലീസ്റ്റോസീൻ കാലത്ത് വംശനാശം സംഭവിച്ചതായി അറിയപ്പെടുന്ന ഇന്ത്യയിലുള്ള നാല് മെഗാഫൗണൽ ഇനങ്ങളിൽ ഒന്നായി ഇത് മാറുന്നു. 

ഉത്തർപ്രദേശിലെ ഗംഗാ സമതലത്തിലെ ധാസൻ നദിയുടെ തീരത്തുനിന്നും ഏകദേശം 56,000 വർഷങ്ങൾക്ക് മുമ്പുള്ള ഒരു കണ്ടെത്തൽ രേഖപ്പെടുത്തിയിട്ടുണ്ട്. നമാഡിക്കസ് എക്കാലത്തെയും വലിയ കര സസ്തനിയായിരിക്കാം എന്നാണ് 2015-ൽ വിഘടിതമായ ലെഗ് ബോൺ ഫോസിലുകളുടെ വിപുലമായ ഗവേഷണത്തെ അടിസ്ഥാനമാക്കിയുള്ള ഒരു പഠനം സൂചിപ്പിച്ചത്.

## അവലംബം
വർഗ്ഗം:ഏഷ്യയിലെ വംശനാശം സംഭവിച്ച സസ്തനികൾ
വർഗ്ഗം:ആനകൾ
വജിറ ചിത്രസേന

ദേശമാന്യ **വജിറ ചിത്രസേന** (ജനനം 15 മാർച്ച് 1932) ഒരു മുതിർന്ന ശ്രീലങ്കൻ പരമ്പരാഗത നർത്തകിയും നൃത്തസംവിധായികയും ഗുരുവുമാണ്.  ശ്രീലങ്കയിലെ ആദ്യത്തെ പ്രൈമ ബാലെരിനയായി വാജിറയെ കണക്കാക്കപ്പെടുന്നു. പരമ്പരാഗതമായി പുരുഷന്മാർ മാത്രം നടത്തുന്ന പരമ്പരാഗത കണ്ട്യൻ നൃത്തം പരിശീലിച്ച ആദ്യ ശ്രീലങ്കൻ വനിതയാണ് അവർ.  കണ്ടിയൻ നൃത്തത്തിന്റെ സ്ത്രീ ശൈലിക്ക് തനത് രൂപം സൃഷ്ടിച്ചതിനും സ്ത്രീകൾക്ക് ആചാര നർത്തകരാകുന്നതിനുള്ള അവസരം സജ്ജമാക്കിയതിനും വജിറ ഉത്തരവാദിയാണ്.  പ്രശസ്ത ഐതിഹാസിക നർത്തകനും നൃത്ത ഗുരുവുമായിരുന്ന ചിത്രസേനനെയാണ് അവൾ വിവാഹം കഴിച്ചത്.  26 ജനുവരി 2020 ന്, ഇന്ത്യയുടെ 71 -ാമത് റിപ്പബ്ലിക് ദിനത്തോടനുബന്ധിച്ച് അന്തരിച്ച പ്രൊഫസർ ഇന്ദ്ര ദസ്സനായകയ്‌ക്കൊപ്പം അവർക്ക് ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായപത്മശ്രീ അവാർഡ് ലഭിച്ചു.   

## ജീവചരിത്രം
1932 മാർച്ച് 15 ന് ജനിച്ച വജിറയെ വളരെ ചെറുപ്പത്തിൽത്തന്നെ അവരുടെ മാതാപിതാക്കൾ  കലാരംഗത്തെത്തിച്ചു.  കൊളംബോയിലെ മെത്തഡിസ്റ്റ് കോളേജിൽ നിന്ന് അവർ പ്രാഥമിക, സെക്കൻഡറി വിദ്യാഭ്യാസം പൂർത്തിയാക്കി. 1951 ൽ പതിനെട്ടാമത്തെ വയസ്സിൽ അവർ നൃത്ത പങ്കാളിയായ പരേതനായ ചിത്രസേനനെ വിവാഹം കഴിച്ചു. അവരുടെ ഭർത്താവ് ചിത്രസേന 1943 ൽ ചിത്രസേന നൃത്ത കമ്പനി സ്ഥാപിച്ചു. 

## കരിയർ
അവരുടെടെ ആദ്യത്തെ ആഭ്യന്തര ഏകാംഗ പ്രകടനം 1943 -ൽ കലത്തറ ടൗൺ ഹാളിൽ അരങ്ങിലെത്തി. അവരും ഭർത്താവ് ചിത്രസേനയും ചേർന്ന് 1944-ൽ ചിത്രസേന-വാജിറ ഡാൻസ് ഫൗണ്ടേഷൻ സ്ഥാപിച്ചു, 1959-നും 1998-നും ഇടയിൽ ഇരുവരും വിവിധ മേഖലകളിൽ നിന്നുള്ള കലാകാരന്മാരുമായി സഹകരിച്ച് നിരവധി തവണ ഇന്ത്യയിൽ പര്യടനം നടത്തി.  വാജിറയും ചിത്രസേനയും ഇന്ത്യയുമായുള്ള അടുത്ത ബന്ധത്തിനും കലാരംഗത്ത് ഇരുരാജ്യങ്ങളും തമ്മിലുള്ള ബന്ധം ശക്തിപ്പെടുത്തുന്നതിനും നൽകിയ സംഭാവനകൾക്കും പേരുകേട്ടതാണ്.  1952 ൽ 'ചണ്ഡാലി' എന്ന ബാലെയിലെ പ്രകൃതിയുടെ വേഷത്തിൽ സോളോയിസ്റ്റായി അവർ അരങ്ങേറ്റം കുറിച്ചു. അധ്യാപകനായും അവതാരകയായും നൃത്തസംവിധായകനായുമൊക്കെയുള്ള അചഞ്ചലമായ അച്ചടക്കവും അർപ്പണബോധവും വഴി അവരുടെ  ഉയർച്ചയോടൊപ്പം, അവർ ഭർത്താവിന്റെ കരിയറും പ്രകാശിപ്പിച്ചു. 

നിരവധി പ്രശംസനീയമായ പ്രൊഡക്ഷനുകൾക്ക് കൊറിയോഗ്രാഫി ചെയ്തിട്ടുള്ള അവർ 60 വർഷത്തിലേറെയായി വിദ്യാർത്ഥികളെ നൃത്തം പഠിപ്പിക്കുകയും ചെയ്യുന്നു. അവർ നിൽമിനി ടെന്നകൂൻ, ജീവ റാണി കുരുകുല സൂര്യ എന്നിവരെ പോലെ ഏതാനും പ്രമുഖ നടിമാരെയും പഠിപ്പിച്ചിട്ടുണ്ട്.

## ബഹുമതികൾ
കലയ്ക്ക് നൽകിയ മികച്ച സംഭാവനകൾക്കായി 2004 ൽ ഈജിൾ ഇൻഷുറൻസ് ഈജിൾ അവാർഡ് ഓഫ് എക്സലൻസ് ദമ്പതികൾക്ക് നൽകി.  2013 മാർച്ച് 15 ന് 81-ാം ജന്മദിനത്തിൽ ഇന്ത്യൻ ഹൈക്കമ്മീഷൻ അവരെ ആദരിച്ചു. 

2020 ജനുവരിയിൽ ഇന്ത്യൻ പ്രധാനമന്ത്രി നരേന്ദ്ര മോദി, കലയിലെ നേട്ടത്തിന് ഇന്ത്യയുടെ നാലാാമത്തെ ഉയർന്ന സിവിലിയൻ അവാർഡായ പത്മശ്രീ അവാർഡ് നൽകി അവരെ ആദരിക്കും.   2002 ന് ശേഷം ഒരു ശ്രീലങ്കക്കാരന് പത്മശ്രീ പുരസ്കാരം നൽകുന്ന ആദ്യ സംഭവം കൂടിയാണിത്. 

## അവലംബം

വർഗ്ഗം:നൃത്താദ്ധ്യാപകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1932-ൽ ജനിച്ചവർ
നിസ അസീസി

കേരളത്തിലെ ഒരു ഗസൽ- ഖവാലി ഗായികയാണ് **നിസ അസീസി**. തിരൂരിലെ എം.ഇ.എസ് സീനിയർ സെക്കൻഡറി സ്കൂളിൽ സംഗീത വിഭാഗം ഹെഡ് ആയി 20 വർഷക്കാലം ജോലി ചെയ്തു. നിസ അസീസി ഹിന്ദുസ്ഥാനി സംഗീത മേഖലയിൽ ഖവാലി- ഗസൽ ഗാനങ്ങൾ അവതരിപ്പിച്ച് വരുന്നു, ഹിന്ദുസ്ഥാനി സംഗീതത്തിൽ പരിശീലനം നൽകുന്നു. . റഫീഖ് ഖാൻ എന്ന അധ്യാപകന് കീഴിൽ അവർ ധാർവാഡ് ഘരാനയിൽ സംഗീത പഠനം  തുടരുന്നുണ്ട്..
2023ൽ സംഗീത സംവിധാനം, ആലാപനം എന്നിവക്കുള്ള  കേരള സംഗീതനാടക അക്കാദമി അവാർഡ് ലഭിച്ചു. .   

## ജീവിതരേഖ
1970-ൽ മലപ്പുറം ജില്ലയിലാണ് നിസ അസീസി ജനിക്കുന്നത്. സംഗീത പശ്ചാത്തലമുള്ള കുടുംബത്തിലാണ് ജനനം. ഗായകൻ ഇമാം മജ്ബൂർ സഹോദരനാണ്. മറ്റു സഹോദരങ്ങളും (അക്ബർ, മുജീബ് റഹ്മാൻ, മുഹമ്മദ് സലീൽ, സൂഫി ഗായകനായ ഇമാം മജ്‌ബൂർ) സംഗീത രംഗത്ത് പ്രവർത്തിക്കുന്നവർ തന്നെയാണ്. 

പാലക്കാട് ചെമ്പൈ മെമ്മോറിയൽ ഗവണ്മെന്റ് മ്യൂസിക്കൽ കോളേജിൽ നിന്ന് ഗാനഭൂഷണം ബിരുദം നേടിയ നിസ അസീസി, അഖില ഭാരതീയ മഹാ വിദ്യാലയ മണ്ഡലിൽ നിന്ന് ഹിന്ദുസ്ഥാനി സംഗീത ആലാപനത്തിൽ ഡിപ്ലോമ കരസ്ഥമാക്കി. വിവിധ അധ്യാപകരിൽ നിന്നുമായി കർണ്ണാട്ടിക് സംഗീതം, ഹിന്ദുസ്ഥാനി സംഗീതം, ജയ്പൂർ അട്രോളി ഘരാന, കിരാന ഘരാന, ധർവാഡ്  ഘരാന, ഗ്വാളിയോർ ഘരാന എന്നിവ അഭ്യസിച്ചു. കെ.ജി. മാരാർ, എ.ഇ. വിൻസെന്റ് മാസ്റ്റർ, ശരത് ചന്ദ്ര മറാട്ടെ, ഉമർ ഭായ്, ഉസ്താദ് ഫൈയാസ് ഖാൻ, ഉസ്താദ് റഫീഖ് ഖാൻ എന്നിവർ നിസ അസീസിയുടെ സംഗീത- അധ്യാപകരിൽ ചിലരാണ്.

ആലാപന രംഗത്ത് നിറഞ്ഞ് നിൽക്കുന്ന നിസ അസീസി, കേരളത്തിലെ പ്രമുഖ ഗസൽ ഗായകരായ ഉമ്പായി, ഷഹ്ബാസ് അമൻ, ഗായത്രി തുടങ്ങിയവരോടൊപ്പമെല്ലാം വേദികളിൽ പങ്കെടുത്തിരുന്നു. ആൽബങ്ങൾക്ക് വേണ്ടി നിരവധി ഗാനങ്ങൾ നിസ ആലപിച്ചിട്ടുണ്ട്.  *എത്ര മധുരമായ് പാടുന്നു നീ*, *യാ മൗലാ, ജസ്ബ എ ദിൽ എന്നീ* ആൽബങ്ങൾ പ്രധാനമായും നിസ അസീസിയുടെ ഗാനങ്ങൾ ഉൾപ്പെടുന്നതാണ്. *എത്ര മധുരമായ് പാടുന്നു നീ* എന്ന ആൽബത്തിനായി ടി.പി. രാജീവൻ (*അറിയാത്ത ഭാഷയിൽ* എന്ന ഗാനം), കാനേഷ് പൂനൂർ (മധുരോദാരം മധു ചഷകം, നാഥാ നിന്റെയീ രാധാ എന്നീ ഗാനങ്ങൾ), ആലങ്കോട് ലീലാകൃഷ്ണൻ (നീല നിലാവിന്റെ പ്രണയ വിപഞ്ചിയിൽ എന്ന ഗാനം), അനിത തമ്പി (ദൂരെ ദൂരത്തൊരു എന്ന ഗാനം), ജമാൽ കൊച്ചങ്ങാടി (എന്തിന് നിർദ്ദയം എന്ന ഗാനം), സോമനാഥ് (മർമ്മരം എന്ന ഗാനം), എൻ.പി. കോയ എന്നിവർ രചിച്ച ഗാനങ്ങൾ നിസ പാടുന്നുണ്ട്. 

2014-ൽ പുറത്തിറങ്ങിയ നിസ അസീസിയുടെ *യാ മൗല* എന്ന ആൽബം രചിച്ചിരിക്കുന്നത് ജമാൽ കൊച്ചങ്ങാടി (അല്ലാഹു എന്ന ഗാനം), ഇ.എം. ഹാഷിം (ഖ്വാജ നിസാമുദ്ദീൻ എന്ന ഗാനം), എം.എ. രാജേഷ് (ധീരരിൽ ധീരൻ, പകർന്നല്ലോ എന്നീ ഗാനങ്ങൾ), റഫീക്ക് അഹമ്മദ് (ഒരു രാത്രി നീ എന്ന ഗാനം), മുസ്തഫ ദേശമംഗലം (യാ മൗലാ നിൻ എന്ന ഗാനം) എന്നിവരാണ്. അമീർ ഖുസ്രോയുടെ വരികളും ഇതിൽ ഉപയോഗിക്കപ്പെടുന്നുണ്ട്. 

നിരവധി ഗാനങ്ങൾക്ക് നിസ അസീസി ഈണം നൽകിയിട്ടുണ്ട്. *എത്ര മധുരമായ് പാടുന്നു നീ* എന്ന ആൽബത്തിലെ നാല് ഗാനങ്ങൾ, *യാ മൗലാ* എന്ന ആൽബത്തിലെ അഞ്ച് ഗാനങ്ങൾ തുടങ്ങിയവ നിസ അസീസി ഈണം നൽകിയവയാണ്.  

2000-ൽ മലബാറിന്റെ ഗസൽ പാരമ്പര്യം എന്ന വിഷയത്തിൽ ഇന്ത്യൻ സാംസ്കാരിക മന്ത്രാലയത്തിന്റെ ജൂനിയർ ഫെല്ലോഷിപ്പ് നിസ അസീസിക്ക് ലഭിച്ചിരുന്നു.

## അവലംബം

വർഗ്ഗം:കേരളത്തിലെ ഗായകർ
വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മലയാളം ഗസൽ ഗായകർ
ലാലി പി.എം.

സാമൂഹ്യ പ്രവർത്തകയും എഴുത്തുകാരിയും മലയാള സിനിമ നടിയും  ആണ്   **ലാലി പി എം** . പ്രശസ്ത സിനിമ  താരം അനാർക്കലി മരിക്കാർ , സിനിമ രംഗത്ത് തന്നെ പ്രവർത്തിക്കുന്ന ലക്ഷ്മി മരിക്കാർ എന്നിവരുടെ അമ്മയാണ് .മകളുടെ സുഹൃത്ത് അസിസ്റ്റന്റ് ഡയറക്ടർ ആയി പ്രവർത്തിച്ച  കുമ്പളങ്ങി നൈറ്റ്സിലൂടെയാണ്  യാദൃശ്ചികമായി സിനിമാരംഗത്തേക്ക് എത്തുന്നത്  .

=ജീവിത രേഖ=
മുഹമ്മദ് ഇസ്മായീൽ ലബ്ബയുടെയും  റംലാബീവിയുടെയും മകളായി കോട്ടയം ജില്ലയിലെ മുണ്ടക്കയത്തു ജനിച്ചു .യേന്തയാർ  ജെ ജെ മർഫി സ്കൂളിലാണ് പഠനം പൂർത്തിയാക്കിയത് .പ്രശസ്‌ത ഫാഷൻ, സിനിമാ ഫൊട്ടോഗ്രാഫറുമായ നിയാസ് മരിക്കാർ ആയിരുന്നു ഭർത്താവ് . ഇപ്പോൾ വിവാഹ മോചിതയാണ്  ,. 

## ചലച്ചിത്രങ്ങൾ

## അവലംബം


 വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
സോണിയ (നടി)

**സോണിയ** (ജനനം: 26 ഓഗസ്റ്റ് 1977) തമിഴ്, മലയാള ചലച്ചിത്രങ്ങളിലും ടെലിവിഷൻ പരമ്പരകളിലും പ്രവർത്തിക്കുന്ന ഒരു നടിയാണ്. മൂന്നു വയസ് പ്രായമുള്ളപ്പോൾ, *[[അവൾ ഒരു നാടോടി]]* എന്ന മലയാള ചിത്രത്തിലൂടെ ബാലതാരമായാണ് സോണിയ ചലച്ചത്ര രംഗത്ത് അരങ്ങേറ്റം കുറിച്ചത്. ബേബി സോണിയ എന്ന പേരിൽ ബാലതാരമായി അവർ നിരവധി മലയാള സിനിമകളിൽ തുടർന്നും പ്രത്യക്ഷപ്പെട്ടു. ബാല്യകാലത്ത് ബാല താരങ്ങൾക്കുവേണ്ടി, പ്രത്യേകിച്ച് ബേബി ശാലിനിക്ക് വേണ്ടി അവർ ശബ്ദം  നൽകിയിരുന്നു. 1987 ൽ പുറത്തിറങ്ങിയ *[[നൊമ്പരത്തിപ്പൂവ്]]* എന്ന ചിത്രത്തിലൂടെ മികച്ച ബാലതാരത്തിനുള്ള കേരള സംസ്ഥാന ചലച്ചിത്ര പുരസ്കാരം നേടി. തമിഴ്, കന്നഡ, തെലുങ്ക് ചലച്ചിത്രങ്ങളിലും ഇക്കാലത്ത്  അഭിനയിച്ചു. സഹോദരൻ ടിങ്കു തമിഴ് സിനിമയിലെ നടനാണ്.

## സ്വകാര്യജീവിതം
സോണിയയുടെ സ്വദേശം തമിഴ്നാട് ആണ്.  2003 ൽ തമിഴ് നടൻ ബോസ് വെങ്കടിനെ വിവാഹം കഴിച്ചു. ഈ ദമ്പതികൾക്ക് എന്ന മകനും ബാവതരണി എന്ന മകളുമുണ്ട്.

## പുരസ്കാരങ്ങൾ

* 1984 മികച്ച ബാലതാരത്തിനുള്ള ദേശീയ ചലച്ചിത്ര പുരസ്കാരം – മൈ ഡിയർ കുട്ടിച്ചാത്തൻ
* 1987 മികച്ച ബാലതാരത്തിനുള്ള കേരള സംസ്ഥാന ചലച്ചിത്ര പുരസ്കാരം – നൊമ്പരത്തിപ്പൂവ്

## അഭിനയിച്ച ചിത്രങ്ങൾ

### മലയാളം

* നസീറിന്റെ റോസി
*  സീബ്രാ വരകൾ (2017) 
*  ക്രയോൺസ് (2016) സോണി
*  എല്ലാം ചേട്ടന്റെ ഇഷ്ടം പോലെ (2015) - ഗംഗാ ദേവി
*  ടീൻസ് (2013) 
*  ഹൌസ്ഫുൾ (2013) 
*  മുല്ലശേരി മാധവൻ കുട്ടി നേമം പി.ഒ. (2012) - അനുപമ
*  സർക്കാർ കോളനി (2011) - ത്രേസ്യാമ്മ 
*  സാന്റ്വിച്ച് (2011) - ആണ്ടിപ്പെട്ടി നായികരുടെ ഭാര്യ 
*  വെള്ളരിപ്രാവിന്റെ ചങ്ങാതി (2011) - പ്രേമന്റെ ഭാര്യ 
*  രാമ രാവണൻ (2010) - ഭാമ
*  പുതുമുഖങ്ങൾ (2010) - തങ്കമണി 
*  ഞാൻ സഞ്ചാരി (2010)
*  നിഴൽ (2010)
*  തെരുകൂത്ത് (2009) 
*  സൌണ്ട് ഓഫ് ബൂട്ട് (2008) - ഭദ്ര
*  സ്വർണ്ണം (2008) - സുഗന്ധി
*  രൌദ്രം (2008) - നിർമ്മല
*  അച്ഛന്റെ കൊച്ചുമോൾക്ക് (2003)
*  കാട്ടുചെമ്പകം (2002) - പാറു
*  ബാംബൂ ബോയ്സ് (2002)
*  അപരന്മാർ നഗരത്തിൽ (2001) - അഞ്ജു & മഞ്ജു (ഇരട്ട വേഷം)
*  മിസ്റ്റർ ബട്ലർ (2000) - ഗോപാലകൃഷ്ണന്റെ ആദ്യ ഭാര്യ
*  മാട്ടുപ്പെട്ടി മച്ചാൻ (1998) - ചെന്താമര
*  ഗുരു (1997) - വൈജയന്ത രാജാവിന്റെ ഭാര്യ
*  മൈ ഡിയർ കുട്ടിച്ചാത്തൻ 2 (1997) - ലക്ഷ്മി
*  അക്ഷരം (1995) - ബിന്ദു ബാലകൃഷ്ണൻ
*  ദ കിംഗ് (1995) as അലക്സിന്റെ സഹോദരി *  കുസൃതിക്കാറ് (1995) - മോണിക്ക
*  കിംഗ് സോളമൻ (1995) - സീതമ്മ
*  മിന്നാമിനുങ്ങിനും മിന്നുകെട്ട് (1995) - സതി
*  അവൻ അനന്തപത്മനാഭൻ (1994) - മഞ്ജു
*  തേന്മാവിൻ കൊമ്പത്ത് (1994) - കുയിൽ
*  സൈന്യം (1994) - പാത്തുമ്മ
*  ഗസൽ (1993) ആസിയ
*  ഉപ്പുകണ്ടം ബ്രദേർസ് (1993) അന്നി
*  വെങ്കലം (1993) - സുലോചന
*  അദ്ദേഹം എന്ന ഇദ്ദേഹം (1993) അന്നി
*  മിഥ്യ (1990) - അമ്മിണി
*  മനു അങ്കിൾ (1988) - രേണു
*  ഇത്രയും കാലം (1987) - സാവിത്രി
*  തനിയാവർത്തനം (1987) as അനിത എം. ബാലഗോപാൻ (മണിക്കുട്ടി)
*  നൊമ്പരത്തിപ്പൂവ് (1987) ജിജി
*  വാർത്ത (1986) രാധയുടെ കുട്ടിക്കാലം
* അറിയാത്ത ബന്ധം (1986)
*  സ്വന്തമെവിടെ ബന്ധമെവിടെ (1984)
*  മൈ ഡിയർ കുട്ടിച്ചാത്തൻ (1984) - ലക്ഷ്മി
*  ഇവിടെ ഇങ്ങനെ (1984)
*  രാധയുടെ കാമുകൻ (1984)
*  അസുരൻ (1983)
*  ആരൂഢം (1983) - പാറു
*  യുദ്ധം (1983)
*  വീട് (1983)
*  ഇനിയെങ്കിലും (1983)
*  എന്തിനോ പൂക്കുന്ന പൂക്കൾ (1982)
* അന്തിവെയിലിലെ പൊന്ന് (1982) ഹരിയുടെ മകൾ
*  രക്തം (1981) - മിനിമോൾ
*  എസ്തപ്പാൻ (1980)
*  തീക്കടൽ (1980)
*  മൂർഖൻ (1980)
*  ഇവൾ ഒരു നാടോടി (1979)
*  മനോരഥം (1978)

## അവലംബം
ആൽബൻ

കത്തോലിക്കാ സഭയിലെ ആദ്യത്തെ ബ്രിട്ടീഷ് രക്തസാക്ഷിയാണ് **വിശുദ്ധ ആൽബൻ**. ജൂൺ 22 ഓർമ്മ ദിവസം ആചരിക്കുന്നു. റോമൻ സംഖ്യകളായ XXII തെറ്റായി വായിച്ചതിനാലാണ് അദ്ദേഹത്തിന്റെ തിരുനാൾ ജൂൺ 17 ന് ചർച്ച് ഓഫ് ഇംഗ്ലണ്ടിൽ അനുസ്മരിക്കപ്പെടുന്നത്.

ചരിത്രകാരനായ ബേഡെയുടെ അഭിപ്രായത്തിൽ, അദ്ദേഹം റോമൻ സൈന്യത്തിൽ സേവനമനുഷ്ഠിച്ചു, അയാൾ അഭയം പ്രാപിച്ച ഒരു പുരോഹിതൻ ക്രിസ്തുമതത്തിലേക്ക് പരിവർത്തനം ചെയ്യപ്പെടുകയും വസ്ത്രങ്ങൾ കൈമാറുകയും ചെയ്തു, അങ്ങനെ അദ്ദേഹം പുരോഹിതന്റെ സ്ഥാനത്ത് രക്തസാക്ഷിയായി. അദ്ദേഹത്തിന്റെ ശവകുടീരം ആദരിക്കപ്പെട്ടു. എഡി 429 -ൽ തന്നെ ഒരു പള്ളി നിർമ്മിക്കപ്പെട്ടിരുന്നു. പിന്നീട് സെന്റ് ആൽബൻസിന്റെ ആബി (പ്രത്യേക തരം മൊണാസ്ട്രി) അവിടെ സ്ഥാപിക്കപ്പെട്ടു. അതിനു ചുറ്റും സെന്റ് ആൽബൻസ് പട്ടണം പിന്നീട് വളർന്നു.

## അവലംബങ്ങൾ
യോഹാനി

ഒരു ശ്രീലങ്കൻ ഗായികയും, ഗാനരചയിതാവും, റാപ്പറും, സംഗീത നിർമ്മാതാവും, യൂട്യൂബറുമാണ് **യോഹാനി** എന്നറിയപ്പെടുന്ന **യോഹാനി ദിലോക ഡി സിൽവ** (    ; ജനിച്ചത് 30 ജൂലൈ 1993). ടിക്‌ടോക്കിലും സംഗീതോപകരണങ്ങളുടെ ഇറക്കുമതിയിലും കയറ്റുമതിയിലും അവർ പ്രശസ്തയാണ്. ഒരു യൂട്യൂബറായി സംഗീത ജീവിതം ആരംഭിച്ച അവർ 'ദേവിയാങ്കെ ബാരെ' എന്ന റാപ്പ് കവറിന്റെ പേരിലാണ് ആദ്യം അംഗീകരിക്കപ്പെടുന്നത്. പിന്നീട് അവരുടെ ആലാപനത്തിന്റെയും റാപ്പിംഗിന്റെയും നിരവധി കവറുകൾ പുറത്തിറങ്ങുകയും, അത് യോഹാനക്ക് ശ്രീലങ്കയിലെ "റാപ്പ് പ്രിൻസസ്" എന്ന പദവി നൽകുകയും ചെയ്തു. "മാനികെ മാഗെ ഹിതേ " എന്ന കവറിന്റെ പേരിൽ അവർ പ്രശസ്തിയിലേക്ക് ഉയരുകയും ആഗോള അംഗീകാരം നേടുകയും ചെയ്തു. യൂട്യൂബിൽ മൊത്തം 2.46 ദശലക്ഷം വരിക്കാരെ മറികടന്ന ആദ്യ ശ്രീലങ്കൻ വനിതാ ഗായിക എന്ന ബഹുമതിയും അവർ നേടി.

## ജീവിത രേഖ
1993 ജൂലൈ 30 ന് ശ്രീലങ്കയിലെ കൊളംബോയിലാണ് യോഹാനി ജനിച്ചത്.  ഒരു യുദ്ധവിദഗ്ധനും, മുൻ ആർമി ഓഫീസർ മേജർ ജനറലുമായ പ്രസന്ന ഡി സിൽവയുടെയും, ശ്രീലങ്കൻ എയർലൈൻസിലെ മുൻ എയർ ഹോസ്റ്റസ് ആയ ദിനിതി ഡി സിൽവയുടെയും മകളാണ്. യോഹാനിക്ക് ഒരു അനുജത്തി ഉണ്ട്, ശവിന്ദ്രി ഡി സിൽവ, അവർ ഒരു ഡോക്ടറാകാൻ മെഡിസിൻ പഠിക്കുന്നു. പിതാവിന്റെ സൈനിക സ്ഥാനം കാരണം, രണ്ട് പെൺകുട്ടികളും കൊളംബോ ജില്ലഉൾപ്പെടെ വിവിധ സ്ഥലങ്ങളിൽ ആയി വളർന്നു. യോഹാനിയുടെ സംഗീതത്തോടുള്ള താൽപ്പര്യവും പരിശീലനവും ജീവിതത്തിന്റെ തുടക്കത്തിൽ തന്നെ ആരംഭിച്ചു. അവരുടെ സംഗീത താൽപ്പര്യം തിരിച്ചറിയുകയും ചെറുപ്പത്തിൽ തന്നെ ഈ അഭിനിവേശം പിന്തുടരാൻ അവരെ പ്രേരിപ്പിക്കുകയും ചെയ്തത് അമ്മയാണ്. വിശാഖ വിദ്യാലയത്തിലെ പ്രശസ്തനായ ഒരു നീന്തൽക്കാരിയും വാട്ടർ പോളോ കളിക്കാരിയുമായ അവർ കായികരംഗത്തും ഉണ്ടായിരുന്നു. സ്കൂൾ കഴിഞ്ഞ സേഷമുള്ള യുണൈറ്റഡ് കിംഗ്ഡത്തിലെ അവരുടെ വർഷങ്ങൾ സംഗീത ലോകത്തെ വിശാലമാക്കാൻ സഹായിച്ചു. ഒരു കലാകാരിയെന്ന നിലയിൽ സംഗീതത്തിൽ തന്റെ കരിയർ പിന്തുടരുന്നതിന് മുമ്പ് യോഹാനി ജനറൽ സർ ജോൺ കൊട്ടേലാവാല ഡിഫൻസ് യൂണിവേഴ്സിറ്റിയിൽ നിന്ന് ലോഹസ്റ്റിക് മാനേജ്‌മെന്റിലും പ്രൊഫഷണൽ അക്കൗണ്ടിംഗിലും തന്റെ ഉന്നത വിദ്യാഭ്യാസം പൂർത്തിയാക്കി. ഓസ്‌ട്രേലിയയിൽ അക്കൗണ്ടിംഗിൽ ബിരുദാനന്തര ബിരുദവും നേടിയിട്ടുണ്ട്.

## കരിയർ
2019 മാർച്ചിൽ ശ്രീലങ്കയിൽ തിരിച്ചെത്തിയതോടെയാണ് യോഹാനിയുടെ സംഗീത ജീവിതം പ്രശസ്തിയിലേക്ക് ഉയരുന്നത്. ദിലഞ്ജൻ സ്ഥാപിച്ച ഒരു റെക്കോർഡ് ലേബലായ പേട്ട ഇഫക്റ്റിൽ അവർ ചേർന്നു. 2020 ഫെബ്രുവരിയിൽ യോഹാനി, പ്രൈമ കോട്ടു മീ ബ്രാൻഡ് അംബാസഡറായി രണ്ട് വർഷത്തേക്ക് കരാർ ഒപ്പിട്ടു, ഇത് അവരുടെ ആദ്യത്തെ സുപ്രധാന ബ്രാൻഡ് അംഗീകാരങ്ങളിലൊന്നാണ്. തുടർന്നുള്ള മാസങ്ങളിൽ, യോഹാനി ഒരു സിംഗിളിനായി റെഡ് ബുൾ റെക്കോർഡ്സിൽ ഒപ്പുവച്ചു, അവരുടെ ആദ്യ സിംഗിൾ 'ആയ്' 2020 ഓഗസ്റ്റിൽ പ്രദർശിപ്പിച്ചു. 2020 ന്റെ അവസാനത്തിൽ യോഹാനി തന്റെ അതിശയകരമായ സിംഗിൾസിലൂടെ രാജ്യത്തെ പുനരുജ്ജീവിപ്പിച്ചു.  2020 സെപ്റ്റംബറിൽ *ചാമത്ത് സംഗീതുമായി* സഹകരിച്ച് ഇറങ്ങിയ *സീത ദാവുന* ആണ് രണ്ടാമത്തേത്. ദ്വീപിലെ 30 വർഷത്തെ യുദ്ധം സഹിച്ച പൗരന്മാർക്കിടയിൽ, പ്രത്യേകിച്ച് മുൻനിരയിൽ പോരാടിയ സൈനിക ഉദ്യോഗസ്ഥരുമായി ബന്ധപ്പെട്ട പാട്ടുകൾ, വികാരത്തിന്റെ ഒരു തരംഗത്തെ പ്രതിധ്വനിപ്പിച്ച ഗാനമാണ് മൂന്നാമത്തേത്.

2021 മേയ് മാസത്തിൽ ഇറങ്ങിയ, 122 ദശലക്ഷം വ്യൂകൾ ഉള്ള അവരുടെ "മണികെ മാഗെ ഹിതേ" എന്ന യൂട്യൂബ് വീഡിയോ ആണ് യോഹാനിയുടെ ഏറ്റവും കൂടുതൽ കാഴ്ചകൾ നേടിയ വീഡിയൊ. പന്ത്രണ്ട് ഗാനങ്ങൾ ഉൾക്കൊള്ളുന്ന തന്റെ ആദ്യ സിംഹള ആൽബവും അവർ പൂർത്തിയാക്കി, 2021 ഡിസംബറിൽ ഒരു തത്സമയ സംഗീത പരിപാടിയിൽ ഇത് അവതരിപ്പിക്കാൻ പദ്ധതിയിടുന്നു.

## പുറത്തിറങ്ങിയ സിംഗിൾ സോംഗ് ട്രാക്കുകൾ

### ഒറിജിനലുകൾ

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1993-ൽ ജനിച്ചവർ
എമ്മ ബോണിനോ

ഒരു ഇറ്റാലിയൻ രാഷ്ട്രീയക്കാരിയാണ് **എമ്മ ബോണിനോ** OMRI, CdrLH (ജനനം 9 മാർച്ച് 1948) . അവർ നിലവിൽ റോമിന്റെ സെനറ്റർ ആണ്. 2013 മുതൽ 2014 വരെ വിദേശകാര്യ മന്ത്രിയായി സേവനമനുഷ്ഠിച്ചു. മുമ്പ്, അവർ യൂറോപ്യൻ പാർലമെന്റ് (എംഇപി) അംഗവും റിപ്പബ്ലിക്കിന്റെ സെനറ്റ് അംഗവുമായിരുന്നു. 2006 മുതൽ 2008 വരെ അന്താരാഷ്ട്ര വ്യാപാര മന്ത്രിയായി ഇറ്റലി സർക്കാരിൽ സേവനമനുഷ്ഠിച്ചു.

അവർ "ലിബറൽ, ലിബറിസ്റ്റ ഇ ലിബർട്ടാരിയോ" എന്ന് സ്വയം വിശേഷിപ്പിക്കുന്ന ഒരു രാഷ്ട്രീയ പാർട്ടിയായ ഇറ്റാലിയൻ റാഡിക്കലിലെ ഒരു മുൻനിര അംഗമാണ് (ഇവിടെ ലിബറിസ്റ്റ സാമ്പത്തിക ലിബറലിസത്തെയും സ്വാതന്ത്ര്യത്തെയും സാംസ്കാരിക ലിബറലിസത്തിന്റെ ഒരു രൂപമായ ധാർമ്മിക പ്രശ്നങ്ങളെക്കുറിച്ചും ചരിത്രപരമായ ഇടതു-സ്വാതന്ത്ര്യവാദവുമായി ആശയപരമായ ബന്ധത്തെക്കുറിച്ചും സൂചിപ്പിക്കുന്നു). 1972 ൽ മിലാനിലെ ബൊക്കോണി സർവകലാശാലയിൽ നിന്ന് ആധുനിക ഭാഷകളിലും സാഹിത്യത്തിലും ബിരുദം നേടി.

ഇറ്റാലിയൻ രാഷ്ട്രീയത്തിലെ ഒരു മുതിർന്ന നിയമസഭാംഗവും വിവിധ പരിഷ്കരണ നയങ്ങളുടെ ആക്റ്റിവിസ്റ്റുമായ അവർ ആറ് തവണ ഡെപ്യൂട്ടിയായും രണ്ട് തവണ സെനറ്ററായും തിരഞ്ഞെടുക്കപ്പെട്ടു. മോർ യൂറോപ്പിന്റെ നേതാവായിരുന്ന അവർ 2017 ഡിസംബറിൽ 2018 ഇറ്റാലിയൻ പൊതു തിരഞ്ഞെടുപ്പിന്റെ ലിബറൽ, യൂറോപ്യൻ ഫെഡറലിസ്റ്റ് പാർട്ടി ലിസ്റ്റ് പ്രഖ്യാപിച്ചു.
## സ്വകാര്യ ജീവിതം
നിയമവിരുദ്ധമായ ഗർഭച്ഛിദ്രത്തിന് ശേഷം 1975 ൽ ഇറ്റാലിയൻ ഭരണാധികാരികൾക്ക് കീഴടങ്ങിയ ബോണിനോ ഒരിക്കലും വിവാഹം കഴിക്കുകയോ കുട്ടികളെ പ്രസവിക്കുകയോ ചെയ്തില്ല. അവർ കുട്ടികളെ വളർത്തി. പക്ഷേ കൃത്രിമ ബീജസങ്കലനം നടത്താൻ ശ്രമിച്ചിട്ടും വിജയകരമായി ഗർഭിണിയായില്ല. 

ഫ്രിസോ രാജകുമാരന്റെയും ഓറഞ്ച്-നാസ്സൗ രാജകുമാരി മാബെലിന്റെയും മൂത്ത മകളായ കൗണ്ടസ് ലുവാനയുടെ ഗോഡ് മദറാണ് ബോണിനോ.

2015 ജനുവരി 12 -ന് അവർ റേഡിയോ റേഡിക്കേലിൽ ശ്വാസകോശ അർബുദം ബാധിച്ചതായും കീമോതെറാപ്പി ചികിത്സയിലാണെന്നും പ്രഖ്യാപിച്ചു. എന്നിരുന്നാലും തന്റെ രാഷ്ട്രീയ പ്രവർത്തനം ഉപേക്ഷിക്കുന്നില്ലെന്ന് അവർ പ്രസ്താവിച്ചു.  അതേ വർഷം മേയ് 21 -ന്, അതേ റേഡിയോ സ്റ്റേഷനിൽ, അവർ അർബുദം പൂർണമായി സുഖപ്പെട്ടതായി പ്രഖ്യാപിച്ചു.  
## ദേശീയ രാഷ്ട്രീയ ജീവിതം
ബോണിനോ 1976 ൽ ഇറ്റാലിയൻ ചേംബർ ഓഫ് ഡെപ്യൂട്ടീസിലേക്ക് തിരഞ്ഞെടുക്കപ്പെടുകയും 1979, 1983, 1987, 1992, 1994, 2006 എന്നിവയിൽ വീണ്ടും തിരഞ്ഞെടുക്കപ്പെടുകയും ചെയ്തു. 1975 ൽ അവർ വന്ധ്യംകരണവും ഗർഭച്ഛിദ്രവും സംബന്ധിച്ച ഇൻഫർമേഷൻ സെന്റർ സ്ഥാപിക്കുകയും റഫറണ്ടം പ്രോത്സാഹിപ്പിക്കുകയും ഇറ്റലിയിൽ ഗർഭച്ഛിദ്രം നിയമവിധേയമാക്കുന്നതിലേക്ക് ഇത് നയിച്ചു. 1986 ൽ, ആണവ ഊർജ്ജത്തിനെതിരായ ഒരു റഫറണ്ടത്തിന്റെ പ്രചാരകരിൽ ഒരാളായിരുന്നു അവർ. അത് ഇറ്റലിയിൽ ഒരു സിവിൽ ന്യൂക്ലിയർ എനർജി പ്രോഗ്രാം നിരസിക്കപ്പെടുന്നതിലേക്ക് നയിച്ചു.

2006 മേയ് 17 -ന്, റൊമാനോ പ്രോഡിയുടെ മന്ത്രിസഭയിൽ അന്താരാഷ്ട്ര വ്യാപാര മന്ത്രിയായി ബോണിനോ നിയമിതനായി. 2008 മേയ് 7 ന് അവർ സെനറ്റിന്റെ വൈസ് പ്രസിഡന്റായി തിരഞ്ഞെടുക്കപ്പെട്ടപ്പോൾ അവർ രാജിവച്ചു. 2008 ൽ, ഏപ്രിൽ 13, 14 തീയതികളിൽ നടന്ന തിരഞ്ഞെടുപ്പിൽ, പീഡ്മോണ്ട് മണ്ഡലത്തിനായുള്ള ഡെമോക്രാറ്റിക് പാർട്ടിയുടെ പട്ടികയിൽ രണ്ടാമത്തെ പാർലമെന്ററി ചേംബറായ സെനറ്റിലെ ഒരു സീറ്റിലേക്ക് അവർ തിരഞ്ഞെടുക്കപ്പെട്ടു.

## അവലംബം

## പുറംകണ്ണികൾ

* Woman in Decision-making: Interview with Emma Bonino
* Emma Bonino's syndicated op/ed column

|-

|-

|-

|-

വർഗ്ഗം:1948-ൽ ജനിച്ചവർ
വർഗ്ഗം:ബി.ബി.സി. 100 സ്ത്രീകൾ
പൈങ്കുളം രാമചാക്യാർ

കേരളീയനയ ചാക്യാർ കൂത്ത് കൂടിയാട്ടം കലാകാരനും ഗുരുവുമായിരുന്നു **പൈങ്കുളം രാമചാക്യാർ**. ചാക്യാർ കൂത്തിലും കൂടിയാട്ടത്തിലുമുള്ള വാചികാഭിനയത്തിൻറെ കുലപതിയായിരുന്നു രാമചാക്യാർ. ഈ രണ്ട് കലാരൂപങ്ങളെയും പുനരുദ്ധരിക്കാൻ നിസ്തുലമായ സേവനങ്ങൾ നൽകിയിട്ടുള്ള അദ്ദേഹം കൂടിയാട്ടകലയിലെ നവോത്ഥാന നായകനായി അറിയപ്പെടുന്നു.

## ജീവിത രേഖ
തൃശ്ശൂർ ജില്ലയിൽ ചെറുതുരുത്തിക്കടുത്ത് പൈങ്കുളം ഗ്രാമത്തിൽ 1905 ജൂൺ 20 ന് ജനനം. 17 കൊല്ലം വിവിധ ഗുരുക്കന്മാരുടെ കീഴിൽ കൂത്തും കൂടിയാട്ടവും സംസ്കൃതവും അഭ്യസിച്ചു. കൂത്തിനേയും, കൂടിയാട്ടത്തിനേയും ജനകീയമാക്കുന്നതിൽ മുഖ്യപങ്കുവഹിച്ച വ്യക്തിയാണ് രാമചാക്യാർ.

കേരള കലാമണ്ഡലത്തിൽ കൂടിയാട്ടം പഠിപ്പിക്കാൻ തുടങ്ങിയപ്പോൾ അവിടെ അധ്യാപകനായി നിയമിച്ചത് അദ്ദേഹത്തിനെയാണ്. 1965 മുതൽ 1975 വരെ അദ്ദേഹം കലാമണ്ഡലത്തിൽ അദ്ധ്യാപകനായിരുന്നു.

1980 ആഗസ്റ്റ് 1 ന് അദ്ദേഹം അന്തരിച്ചു.

## ബഹുമതികൾ
കേരളകലാമണ്ഡലം കൽപ്പിത സർവ്വകലാശാല പൈങ്കുളം രാമചാക്യാരുടെ പേരിൽ *പൈങ്കുളം രാമചാക്യാർ സ്മാരക പുരസ്കാരം* എന്ന വാർഷിക എൻഡോവ്മെന്റ് നൽകിവരുന്നു. 9000 രൂപയും കീർത്തിപത്രവും പൊന്നാടയും അടങ്ങുന്നതാണ് പുരസ്കാരം.

## അവലംബം

വർഗ്ഗം:ചാക്യാർകൂത്ത് കലാകാരന്മാർ
വർഗ്ഗം:കൂടിയാട്ടം കലാകാരന്മാർ
കളക്ടിവ് ഫ്രെയിംസ്

മലയാള ചലച്ചിത്ര വ്യവസായത്തെ അടിസ്ഥാനമാക്കിയുള്ള ഒരു ഇന്ത്യൻ ചലച്ചിത്ര നിർമ്മാണ കമ്പനിയാണ് കളക്ടീവ് ഫ്രെയിംസ്, ബാബുരാജ് അസറിയ യുടെ ഉടമസ്ഥതയിലുള്ളതാണ് സംവിധായകൻ, എഴുത്തുകാരൻ, നിർമ്മാതാവ് കൂടാതെ സിനിമകളുടെ വിതരണക്കാരൻ ഡിജിറ്റൽ പ്ലാറ്റ്‌ഫോമുകൾ (OTT പ്ലാറ്റ്‌ഫോമുകൾ) ദക്ഷിണേന്ത്യയിലെ പ്രമുഖ ചലച്ചിത്ര വിതരണക്കാരിൽ ഒരാളാണ്. കളക്ടീവ് ഫ്രെയിമുകളിലൂടെ റിലീസ് ചെയ്ത സിനിമകൾ ഇന്ത്യയിലും ആഗോളതലത്തിലും നിരവധി അവാർഡുകൾ നേടിയിട്ടുണ്ട്. ശ്രദ്ധേയമായ പ്രോജക്റ്റുകളിൽ ദി അൺസംഗ് ഹീറോസ്, മസ്ക്രോഫ്റ്റ് ദി സേവ്യേഴ്സ്, ഹരം , വോയിസ് ഓഫ് ദി വോയ്സിലെസ്സ് , യെൻ ഉയിർ കാതലേ, *[[മിസ്റ്റർ & മിസ്സിസ്സ്]]* (വെബ് സീരീസ്) കൂടാതെ OTT പ്ലാറ്റ്ഫോമുകളിലൂടെയും സാറ്റലൈറ്റ് ചാനലുകളിലൂടെയും മലയാള സിനിമകൾ കാടകം, കഥ പറഞ്ഞ  കഥ, തമിഴ് സിനിമ ക്വാട്ട എന്നിവ വിതരണം ചെയ്തു.

മലയാള ചലച്ചിത്ര വ്യവസായത്തെ അടിസ്ഥാനമാക്കിയുള്ള ഒരു ഇന്ത്യൻ ചലച്ചിത്ര നിർമ്മാണ കമ്പനിയാണ് കളക്ടീവ് ഫ്രെയിംസ്, ബാബുരാജ് അസറിയ യുടെ ഉടമസ്ഥതയിലുള്ളതാണ് സംവിധായകൻ, എഴുത്തുകാരൻ, നിർമ്മാതാവ് കൂടാതെ സിനിമകളുടെ വിതരണക്കാരൻ ഡിജിറ്റൽ പ്ലാറ്റ്‌ഫോമുകൾ (OTT പ്ലാറ്റ്‌ഫോമുകൾ) ദക്ഷിണേന്ത്യയിലെ പ്രമുഖ ചലച്ചിത്ര വിതരണക്കാരിൽ ഒരാളാണ്. കളക്ടീവ് ഫ്രെയിമുകളിലൂടെ റിലീസ് ചെയ്ത സിനിമകൾ ഇന്ത്യയിലും ആഗോളതലത്തിലും നിരവധി അവാർഡുകൾ നേടിയിട്ടുണ്ട്. ശ്രദ്ധേയമായ പ്രോജക്റ്റുകളിൽ ദി അൺസംഗ് ഹീറോസ്, മസ്ക്രോഫ്റ്റ് ദി സേവ്യേഴ്സ്, ഹരം , വോയിസ് ഓഫ് ദി വോയ്‌സ്‌ലെസ്സ് , യെൻ ഉയിർ കാതലേ, മിസ്റ്റർ & മിസ്സിസ്സ് (വെബ് സീരീസ്) കൂടാതെ OTT പ്ലാറ്റ്ഫോമുകളിലൂടെയും സാറ്റലൈറ്റ് ചാനലുകളിലൂടെയും മലയാള സിനിമകൾ കാടകം, കഥ പറഞ്ഞ  കഥ, തമിഴ് സിനിമ ക്വാട്ട എന്നിവ വിതരണം ചെയ്തു.

മലയാളത്തിൽ രണ്ട് പുതിയ സിനിമകൾ കാടകലവും  ,കഥ പറഞ്ഞ കഥയും കളക്റ്റിവ് ഫ്രെയിംസ് ആമസോൺ പ്രൈം ഒ .ടി .ടി പ്ലാറ്റ് ഫോമിലൂടെ സെപ്റ്റംബർ മാസത്തിൽ  പ്രതശനത്തിനു എത്തിച്ചു . കാടകലത്തിൽ മാസ്റ്റർ ഡാവിഞ്ചി സതീഷും കഥ പറഞ്ഞ കഥയിൽ സിദ്ധാർത്ഥ് മേനോൻ, തരുഷി, ദിലീഷ് പോത്തൻ, രഞ്ജി പണിക്കർ, പ്രവീണ, സന്തോഷ് കീഴാറ്റൂർ തുടങ്ങിയവരുമാണ് പ്രധാന വേഷത്തിലെത്തുന്നത്.  

## ചിത്രങ്ങളുടെ പട്ടിക

## അവലംബം

Collective Frames Imdb

https://collectiveframes.in/ 

# **^**

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രനടന്മാർ

വർഗ്ഗം:1988-ൽ ജനിച്ചവർ
വർഗ്ഗം:ഫിലിം സൊസൈറ്റികൾ
വർഗ്ഗം:ചലച്ചിത്ര കലാസംവിധായകർ
വർഗ്ഗം:ചലച്ചിത്ര ദമ്പതികൾ
വർഗ്ഗം:ചലച്ചിത്ര അഭിനേതാക്കൾ
ശരവണ ഭവൻ

ലോകത്തിലെ ഏറ്റവും വലിയ ദക്ഷിണേന്ത്യൻ റെസ്റ്റോറന്റ് ശൃംഖലയാണ് **ഹോട്ടൽ ശരവണ ഭവൻ**, 1981 ൽ ഇന്ത്യയിലെ തമിഴ്‌നാട്ടിലെ ചെന്നൈയിൽ 5,000    ക്യാപ്പിറ്റലുമായി  ആരംഭിച്ച അവർക്ക് ഇന്ത്യയിൽ 33 ബ്രാഞ്ചുകളും ( ചെന്നൈയിൽ 24) തെക്കുകിഴക്കൻ ഏഷ്യ, ഓസ്ട്രേലിയ, ന്യൂസിലാന്റ്, മിഡിൽ ഈസ്റ്റ്, യൂറോപ്പ്, വടക്കേ അമേരിക്ക എന്നിവിടങ്ങളിലെ 22 രാജ്യങ്ങളിലായി 78 ബ്രാഞ്ചുകളുമുണ്ട്.  

## ചരിത്രം
പി രാജഗോപാൽ നഗരത്തിന്റെ പ്രാന്തപ്രദേശത്തുള്ള ഒരു ചെറിയ പലചരക്ക് കട തുറന്നു.  1992 -ൽ സിംഗപ്പൂർ സന്ദർശനവേളയിൽ രാജഗോപാൽ മക്ഡൊണാൾഡ്സ് പോലുള്ള ബഹുരാഷ്ട്ര ഫാസ്റ്റ് ഫുഡ് സന്ധികളുടെ പ്രവർത്തനം നിരീക്ഷിക്കുകയും അവയെ മാതൃകയാക്കുകയും ചെയ്തു. 

1990 കളോടെ ശരവണ ഭവൻ ശൃംഖല ചെന്നൈയിലെ അയൽപക്കങ്ങളിൽ വ്യാപിച്ചു. 2000 ൽ, ശരവണ ഭവൻ ഇന്ത്യക്ക് പുറത്ത്, ദുബായിൽ, അതിന്റെ ആദ്യ ശാഖ തുറന്നു, ധാരാളം ഇന്ത്യൻ പ്രവാസികളുമായി. ഇത് ഒടുവിൽ പാരീസ്, ഫ്രാങ്ക്ഫർട്ട്, ലണ്ടൻ, ന്യൂയോർക്ക് സിറ്റി, ഡാളസ്, ടൊറന്റോ, സ്റ്റോക്ക്ഹോം, ദോഹ, ഓക്ക്ലാൻഡ് എന്നിവിടങ്ങളിലേക്ക് വ്യാപിച്ചു. ഇന്ത്യക്കാരല്ലാത്തവർക്കിടയിൽ റെസ്റ്റോറന്റുകൾ ജനപ്രീതി നേടിയപ്പോൾ, അവ കൂടുതലും ലക്ഷ്യമിടുന്നത് ദക്ഷിണേഷ്യൻ പ്രവാസികളെയാണ്. അവരെ ചിലപ്പോൾ "കാന്റീൻ പോലെയുള്ള ജോയന്റുകൾ" എന്ന് വിളിക്കുന്നു, ഇത് ഇന്ത്യൻ പ്രവാസികളെ വീടിന്റെ നഷ്ടപ്പെടുത്തിയ രുചി തിരിച്ചെത്താൻ സഹായിക്കുന്നു.  ഇത് ഉയർന്ന അളവിലുള്ള, കുറഞ്ഞ മാർജിൻ സംരംഭമായി കണക്കാക്കപ്പെടുന്നു, അത് അധ്വാനത്തിന് വേണ്ടിയുള്ളതാണ്. ശരവണ ഭവൻ ഇന്ത്യയിൽ നിന്നും അമേരിക്കയിൽ നിന്നുമുള്ള തൊഴിലാളികളെ അവരുടെ വിദേശ ശാഖകളിൽ ജോലിക്ക് അയക്കുന്നു.  ഫ്രാഞ്ചൈസികളാണ് വിദേശ ഔട്ട്ലെറ്റുകൾ നടത്തുന്നത്. 

## ഇതും കാണുക

* ഉഡുപ്പി റെസ്റ്റോറന്റുകളും ഹോട്ടലുകളും
* സിംഗപ്പൂരിലെ വെജിറ്റേറിയൻ, വെഗൻ റെസ്റ്റോറന്റുകൾ
* വെജിറ്റേറിയൻ റെസ്റ്റോറന്റുകളുടെ പട്ടിക
* ന്യൂയോർക്ക് സിറ്റി മെട്രോപൊളിറ്റൻ മേഖലയിലെ ഇന്ത്യക്കാർ

## അവലംബം

## പുറമെ നിന്നുള്ള കണ്ണികൾ

* 
* ഓസ്ട്രേലിയയിലെ മികച്ച 50 റെസ്റ്റോറന്റുകളിൽ ഒന്നായി ശരവണ ഭവൻ 
* ശരവണ ഭവൻ സ്റ്റോക്ക്ഹോം 

വർഗ്ഗം:ഇന്ത്യയിലെ വെജിറ്റേറിയൻ റെസ്റ്റോറന്റുകൾ
വർഗ്ഗം:ഇന്ത്യയിലെ റെസ്റ്റോറന്റ് ശൃംഖലകൾ
സ്വാതി നാരായണൻ

തമിഴ്, മലയാളം ചലച്ചിത്രങ്ങളിൽ പ്രവർത്തിക്കുന്ന ഒരു ഇന്ത്യൻ അഭിനേതാവാണ് **സ്വാതി നാരായണൻ.** *[[വാസന്തിയും ലക്ഷ്മിയും പിന്നെ ഞാനും|വാസന്തിയും ലക്ഷ്മിയും പിന്നെയും ഞാൻ]]* (1999) എന്ന ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ചതിനു ശേഷം *[[സു.. സു... സുധി വാത്മീകം|സു . സു .. . സുധി വാത്മീകം(2015)]],  ഇലായ് (2017)* ഉൾപ്പെടെയുള്ള സിനിമകളിൽ അഭിനയിച്ചു. 

## തൊഴിൽ
എറണാകുളത്തെ പെരുമ്പാവൂരിൽ ജനിച്ച് വളർന്ന സ്വാതി, *[[വാസന്തിയും ലക്ഷ്മിയും പിന്നെ ഞാനും|വാസന്തിയും ലക്ഷ്മിയും പിന്നെയും ഞാൻ]]* (1999) എന്ന ചിത്രത്തിൽ ബാലതാരമായി അരങ്ങേറ്റം കുറിച്ചു.  കുച്ചിപ്പുടി വിദഗ്ദ്ധയായ അനുപമ മോഹന്റെ പരിശീലനത്തിൽ ഒരു നർത്തകിയായി. നൃത്തത്തോടുള്ള താത്പര്യത്തിനൊപ്പം തൃശ്ശൂരിൽ ഒരു ആയുർവേദ ഡോക്ടറായും യോഗ്യത നേടി. ''സു ..'' ''സു ..'' ''.'' ''സുധി വാത്മീകം'' (2015) എന്ന സിനിമയിൽ,  മുംബൈയിൽ നിന്നുള്ള ഒരു പെൺകുട്ടിയെയാണ് സ്വാതി അവതരിപ്പിച്ചത്. 

തുടർന്ന് തന്റെ ആദ്യ തമിഴ് ചിത്രമായ ബിനീഷ് രാജിന്റെ *ചരിത്ര ഡ്രാമയായ ഇലൈയിൽ* (2017) പ്രധാന കഥാപാത്രമായി അഭിനയിച്ചു,  തമിഴ്നാട്ടിലെ ഉൾഗ്രാമങ്ങളിൽ ചിത്രീകരിച്ച ഈ സിനിമയിൽ പെൺകുട്ടികളുടെ വിദ്യാഭ്യാസത്തിന്റെ പ്രാധാന്യം ചൂണ്ടി കാട്ടുന്നതായിരുന്നു. എന്നാൽ ബോക്സ് ഓഫീസിൽ കാര്യമായ ചലനം ഉണ്ടാക്കിയില്ല.  

## അഭിനയിച്ച സിനിമകൾ

## അവലംബം

 
വർഗ്ഗം:മലയാളത്തിലെ ബാലനടിമാർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര നടിമാർ
ജൊഹാൻ ഇവാഞ്ചലിസ്റ്റ് പർക്കിഞ്ചി

പ്രോട്ടോപ്ലാസം(Protoplasm) എന്ന വാക്ക് ചെക്ക് ജീവശാസ്ത്രജ്ഞൻ ആയ പർക്കിഞ്ചി (Purkinje) ആണ് ആദ്യമായി ഉപയോഗിച്ചത് .
വാൾട്ടർ സട്ടൻ

ക്രോമസോമിൽനിന്നും പഠനങ്ങൾ ജീനുകളിലേക്കും ഡിഎൻഎയിലേക്കും വികസിച്ചു . ക്രോമസോമും ജീനുകളും തമ്മിലുള്ള അഭേദ്യമായ ബന്ധം 1902 ൽ വാൾട്ടർ സട്ടനും തിയോഡർ ബോവറിയും 'Chromosomal theory of inheritance'ലൂടെ വിശദീകരിച്ചു.
കുടിയാൻ

ബ്രിട്ടീഷുകാരുടെ കാലത്ത് ജന്മികളുടെ ഭൂമികൾ പാട്ടത്തിനെടുത്ത് കൃഷി ചെയ്യുന്നവരെയാണ് കുടിയാന്മാർ എന്ന് പറഞ്ഞിരുന്നത് .
കുടിയാന്മാർ രണ്ട് വിഭാഗങ്ങളുമുണ്ടായിരുന്നത്.
ഒന്ന് കാണ കുടിയാനും , മറ്റൊന്ന് പാട്ട കുടിയാനും .
ജന്മി - കാണ കുടിയാൻ - പാട്ട കുടിയാൻ എന്നിങ്ങെനെയായിരിന്നു ഘടന.
ജന്മികൾ ബ്രാഹ്മണന്മാർ ആയിരിന്നു.
കാണ കുടിയാൻ നായന്മാരോ മേനോന്മാരോ ആയിരിന്നു. പാട്ട കുടിയാൻ തിയ്യർ, ഈഴവർ, മാപ്പിളമാരോ ആയിരിന്നു.
പാട്ട കുടിയാൻമാർ കാണ കുടിയാന്മാർക്കും ജന്മിമാർക്കും നികുതി നൽകേണ്ടി വന്നിരുന്നു.

വർഗ്ഗം:കൃഷിക്കാർ
വാഗ്നർ ഗ്രൂപ്പ്

ഒരു റഷ്യൻ അർദ്ധസൈനിക സംഘടനയാണ് വാഗ്നർ ഗ്രൂപ്പ്. ചിലർ ഇതിനെ ഒരു സ്വകാര്യ സൈനിക കമ്പനിയായാണ് (അല്ലെങ്കിൽ സ്വകാര്യ സൈനിക കരാർ ഏജൻസി) വിശേഷിപ്പിച്ചത്, സിറിയൻ ആഭ്യന്തരയുദ്ധത്തിലും സിറിയൻ ഗവൺമെന്റിന്റെ ഭാഗത്തും 2014 മുതൽ 2015 വരെ വിവിധ സംഘട്ടനങ്ങളിൽ കരാറുകാർ പങ്കെടുത്തതായി റിപ്പോർട്ടുണ്ട്. ഉക്രെയ്നിലെ ഡോൺബാസിലെ യുദ്ധത്തിൽ സ്വയം പ്രഖ്യാപിത ഡൊനെറ്റ്സ്ക്, ലുഹാൻസ്ക് പീപ്പിൾസ് റിപ്പബ്ലിക്കുകളുടെ വിഘടനവാദ ശക്തികളെ സഹായിക്കുന്നു.

*[[ദ് ന്യൂയോർക്ക് ടൈംസ്|ന്യൂയോർക്ക് ടൈംസിലെ]]* റിപ്പോർട്ടുകൾ ഉൾപ്പെടെയുള്ള മറ്റുള്ളവർ അഭിപ്രായപ്പെടുന്നത്, ChVK വാഗ്നർ റഷ്യൻ പ്രതിരോധ മന്ത്രാലയത്തിന്റെ (MoD) ആയുധങ്ങളുടെ നീളമുള്ള യൂണിറ്റാണ് കൂടാതെ/അല്ലെങ്കിൽ റഷ്യൻ സർക്കാർ ഉപയോഗിക്കുന്ന വേഷംമാറി GRU  നിഷേധാത്മകത ആവശ്യപ്പെടുന്ന സംഘർഷങ്ങളിൽ, MoD ഇൻസ്റ്റാളേഷനുകളിൽ അതിന്റെ സേനയെ പരിശീലിപ്പിക്കുന്നു. റഷ്യൻ പ്രസിഡന്റ് വ്‌ളാഡിമിർ പുടിനുമായി അടുത്ത ബന്ധമുള്ള ബിസിനസുകാരനായ യെവ്ജെനി പ്രിഗോഷിന്റെ ഉടമസ്ഥതയിലുള്ളതാണെന്ന് വിശ്വസിക്കപ്പെടുന്നു.
വർഗ്ഗം:CS1 Russian-language sources (ru)
മാരിയ ഉൽഫ

ഇന്തോനേഷ്യയിലെ ഒരു ഖുർആൻ അധ്യാപകയാണ് **മാരിയ ഉൽഫ** (    ; ജനനം 21 ഡിസംബർ 1955). ഇന്തോനേഷ്യയിലെ ദേശീയ ഖുർആൻ പാരായണ മത്സരങ്ങളിൽ രണ്ട് തവണ വിജയിച്ച അവർ, സെൻട്രൽ ഇൻസ്റ്റിറ്റ്യൂട്ട് ഫോർ ദ ഡെവലപ്മെന്റ് ഓഫ് ഖുർആനിക് റെസിറ്റേഷൻ എന്ന സ്ഥാപനത്തിന്റെ മേധാവിയാണ്. അന്താരാഷ്ട്ര തലത്തിൽ തന്നെ അറിയപ്പെടുന്ന ഒരു ഖാരിഅയും അധ്യാപികയുമാണ് ആണ് മാരിയ ഉൽഫ.

ഇന്തോനേഷ്യയിലെ നാഷണൽ ഇസ്‌ലാമിക് യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഫോർ ദ സ്റ്റഡി ഓഫ് ഖുർആനിൽ ലെക്ചറർ ആയി മാരിയ പ്രവർത്തിക്കുന്നു. 

1980-ൽ മലേഷ്യയിൽ നടന്ന അന്താരാഷ്ട്ര ഖുർആൻ മത്സരത്തിൽ വിജയിച്ചതോടെ ആ സ്ഥാനം നേടുന്ന ആദ്യ വനിത എന്ന പദവി മാരിയക്ക് സ്വന്തമായി. അതോടെ ആ രംഗത്തെ പ്രശസ്തയായ ദക്ഷിണേഷ്യൻ ഖാരിഅ ആയി അവർ മാറി. ഈജിപ്ഷ്യൻ ഖുർആൻ പാരായണ രീതിയാണ് മാരിയ ഉൽഫ സ്വീകരിച്ചിരിക്കുന്നത്. ഈജിപ്ഷ്യൻ പാരായണ രീതിയെ കൂടുതൽ ജനകീയമാക്കാൻ അവരുടെ പാരായണങ്ങൾ വഴിവെച്ചു. 
## ജീവിതരേഖ
1955 ഡിസംബർ 21-ന് ഇന്തോനേഷ്യയിലെ ഈസ്റ്റ് ജാവയിൽ ഹാജി മുദഫർ, ഹജ്ജാഹ് റുമീന ദമ്പതികളുടെ മകളായി മാരിയ ഉൽഫ ജനിച്ചു. ദമ്പതികളുടെ 12 മക്കളിൽ ഒൻപതാമത്തെ കുട്ടിയായാണ് അവരുടെ ജനനം. 1981-ൽ ശ്വാസകോശ രോഗ വിദഗ്ദനായിരുന്ന ഡോക്ടർ മുഖ്താർ ഇഹ്സാനെ വിവാഹം ചെയ്ത മാരിയക്ക് അഹ്‌മദ് നബ്രീസ്, മുഹമ്മദ് ലബീബ്, രിഫ്ഖി മുബാറക് എന്നീ മക്കൾ ഉണ്ട്. 

ഖുർആൻ പാരായണ കലയിൽ പിതാവ് ഹാജി മുദഫർ തന്നെയാണ് മാരിയയുടെ പ്രചോദനം. ഇസ്‌ലാമിൽ സ്ത്രീ- പുരുഷ വിവേചനം ഇല്ലെന്ന് അദ്ദേഹം മാരിയയെ പഠിപ്പിച്ചു. പ്രാദേശികമായി ഖുർആൻ മത്സരങ്ങൾ സംഘടിപ്പിച്ച് കൊണ്ട് ഹാജി മുദഫർ മക്കളെ പരിശീലിപ്പിച്ചു വന്നു. ജ്യേഷ്ഠസഹോദരിയുടെ പ്രേരണയിൽ ആറ് വയസ് മുതൽ മാരിയ ഉൽഫ പരിശീലനം ആരംഭിച്ചു. ഒരു മത വിദ്യാലയത്തിൽ ചേർന്ന് പഠനം ആരംഭിച്ചതോടെ പാരായണ കലയിൽ അവരുടെ താത്പര്യം വർദ്ധിച്ചു. 1980-ൽ മലേഷ്യയിൽ നടന്ന അന്താരാഷ്ട്ര ഖുർആൻ പാരായണ മത്സരത്തിൽ വിജയിച്ചു. ഇതോടെ ഇന്തോനേഷ്യയിലെ പ്രശസ്തയായ ഖാരിഅ് ആയി മാരിയ ഉൽഫ അറിയപ്പെട്ടു തുടങ്ങി. നാഷണൽ ഇസ്‌ലാമിക് യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഫോർ ദ സ്റ്റഡി ഓഫ് ഖുർആനിൽ ലെക്ചറർ ആയി മാരിയ പ്രവർത്തിക്കുന്നു. സെൻട്രൽ ഇൻസ്റ്റിറ്റ്യൂട്ട് ഫോർ ദ ഡെവലപ്മെന്റ് ഓഫ് ഖുർആനിക് റെസിറ്റേഷൻ എന്ന സ്ഥാപനത്തിന്റെ മേധാവി കൂടിയാണ് ഹാജ്ജ മാരിയ ഉൽഫ.

മൈക്കൽ സെൽസിന്റെ *അപ്പ്രോച്ചിങ് ദ ഖുർആൻ* എന്ന ഡോക്യുമെന്ററിയിൽ മാരിയ ഉൽഫയുടെ പാരായണം ഉൾപ്പെടുത്തിയിട്ടുണ്ട്. ലോകത്തെ സ്വാധീനിച്ച 500 മുസ്‌ലിംകൾ എന്ന പേരിൽ ജോർദ്ദാനിലെ ദ റോയൽ ഇസ്‌ലാമിക് സ്ട്രാറ്റജിക് സ്റ്റഡീസ് സെന്റർ കൊല്ലം തോറും പുറത്തിറക്കുന്ന ലിസ്റ്റിങ്ങിൽ മാരിയ ഉൽഫ തുടർച്ചയായി ഇടം നേടി നേടാറുണ്ട്. 2009-ൽ പ്രസിദ്ധീകരണം ആരംഭിച്ചത് മുതൽ എല്ലാ വർഷവും അവർ ലിസ്റ്റിങ്ങിൽ വന്നിരുന്നു. ഖുർആൻ ആലാപകരുടെ പട്ടികയിലാണ് മാരിയ ഉൽഫ ഉൾപ്പെട്ടിരിക്കുന്നത്.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1955-ൽ ജനിച്ചവർ
വർഗ്ഗം:Infobox musical artist with missing or invalid Background field
വർഗ്ഗം:Articles with hCards